tripathysagar/odia_wiki huggingface dataset:
ପ୍ରାଇମାକୁଇନ  (ଇଂରାଜୀରେ ) ଏକ ଔଷଧ ଯାହା ମ୍ୟାଲେରିଆ ରୋଗର ପ୍ରତିଷେଧ ଓ ଚିକିତ୍ସା ନିମନ୍ତେ ତ‌ଥା ନିମୋସିସ୍ଟିସ ନିମୋନିଆ ରୋଗର ଚିକିତ୍ସା ନିମନ୍ତେ ଦିଆଯାଏ  । ପ୍ଲାଜମିଡିଅମ ଭାଇଭାକ୍ସ   ଓ ପ୍ଲାଜମୋଡିଅମ ଓଭେଲ   ଯୋଗୁ ହେଉଥିବା ମ୍ୟାଲେରିଆର ଚିକିତ୍ସା ନିମନ୍ତେ ଅନ୍ୟାନ୍ୟ ଔଷଧ ସ‌ହିତ ଦିଆଯାଏ ଓ ଅନ୍ୟ ବିକଳ୍ପ ନ ଥିଲେ ସେମାନଙ୍କ ପ୍ରତିଷେଧ ନିମନ୍ତେ ମଧ୍ୟ ଦିଆଯାଏ । ନିମୋସିସ୍ଟିସ ନିମୋନିଆ ରୋଗ ନିମନ୍ତେ ଏହା କ୍ଲିଣ୍ଡାମାଇସିନ ସ‌ହିତ ଦିଆଯାଏ । ଏହି ଔଷଧ ପାଟିରେ ଦିଆଯାଏ । ସାଧାରଣ ପ୍ରତିକ୍ରିୟାରେ ଅଇ  , ବାନ୍ତି ଓ ପାକସ୍ଥଳୀ କ୍ରାମ୍ପ ହୁଏ । ଦେହରେ ଗ୍ଲୁକୋଜ-୬-ଫସଫେଟ ଡିହାଇଡ୍ରୋଜେନେଜ ଅଭାବ   -6-   6     ଥିଲେ ଏହି ଔଷଧ ଦିଆଯାଏ ନାହିଁ କାରଣ ଏହାଦ୍ୱାରା ଲୋହିତ ରକ୍ତ କଣିକା ଫାଟିଯିବା   ସମ୍ଭାବନା ରହେ । ଗର୍ଭାବସ୍ଥାରେ ଏହା ବ୍ୟବ‌ହାର କରିବାକୁ ମନାକରାଯାଏ । ଜି୬ପିଡି ଅଭାବ ନଥିଲେ ଶିଶୁକୁ ସ୍ତନ୍ୟପାନ କରାଯାଇପାରେ । ସଠିକ୍ ଭାବରେ ଏହାର କାର୍ଯ୍ୟବିଧି ଜଣାଯାଇନଥିଲେ ମଧ୍ୟ ମ୍ୟାଲେରିଆ ପରଜୀବୀର ଡିଏନଏ   ଉପରେ ଏହାର ପ୍ରଭାବ ଥିବା ବିଶ୍ୱାସ କରାଯାଏ । ସନ ୧୯୪୬ରେ ପ୍ରଥମେ ପ୍ରାଇମାକୁଇନ ପ୍ରସ୍ତୁତ କରାଯାଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ବିକାଶଶୀଳ ଦେଶମାନଙ୍କରେ ଏହାର ଦୈନିକ ଖର୍ଚ୍ଚ ୦.୦୪ରୁ ୦.୧୧ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଗୋଟିଏ ମାସର ଔଷଧ ଖର୍ଚ୍ଚ ପ୍ରାୟ ୫୦ରୁ ୧୦୦ ଡଲାର ।
ବିଳାସପୁର ଭାରତୀୟ ରାଜ୍ୟ ଓଡ଼ିଶାର ଗଞ୍ଜାମ ଜିଲ୍ଲାର ଏକ ଗ୍ରାମ । ଏହା ଖାଲିକୋଟ ବିଧାନ ସଭା ମଣ୍ଡଳୀରେ ଥିବା ବେଳେ ଆସ୍କା ଲୋକ ସଭା ଅଧୀନରେ ରହିଛି । ଖାଲିକୋଟର ପ୍ରାଚୀନ ରାଜାଙ୍କଦ୍ୱାରା ଏହା ଏକ ବ୍ରାହ୍ମଣ ଶାସନ ଭାବରେ ପ୍ରତିଷ୍ଠିତ ହୋଇଥିଲା । ଗ୍ରାମରେ ୬୦ଟି ପରିବାର ରହନ୍ତି । ଏଠାରେ ଜନସଂଖ୍ୟା ୩୦୦ । ଗ୍ରାମବାସୀଙ୍କ ମୁଖ୍ୟ ଜୀବିକା କୃଷି । ଏଠାରେ ବହୁ ସଂଖ୍ୟାରେ ପୂଜକ ଭାବରେ କାର୍ଯ୍ୟ କରନ୍ତି । ଖରାଖରୀ ନଦୀ ଗ୍ରାମର ଉତ୍ତର ଦିଗରେ ପ୍ରବାହିତ ହେଇ ଗ୍ରାମକୁ ଜଳସେଚନ ଦେଇଥାଏ । ଉପାସନା ପୀଠ ଏଠାରେ ଲୋକନାଥ, ଲକ୍ଷ୍ମୀନୃସିଂହ, କନକ ଦୁର୍ଗା ଓ ଠାକୁରାଣୀ ମନ୍ଦିର ରହିଛି। . ଜନଗଣନା ଏଠାରେ ୨୦୧୧ ମସିହା ଜନଗଣନା ଅନୁସାରେ ଲୋକସଂଖ୍ୟା 309ଥିଲା । ଏହା ମଧ୍ୟରୁ ପୁରୁଷ ସଂଖ୍ୟା ୧୬୨ ଥିବା ସ୍ଥଳେ ମହିଳା ସଂଖ୍ୟା ୧୪୭ ଥିଲା । ଏଠାରେ ସାକ୍ଷ୍ୟରତା ହାର ୯୪.୪୧% ଥିଲା ଯାହା ଜାତୀୟ ହାରଠାରୁ ଅଧିକ । ଏଠାରେ ପୁରୁଷ ସାକ୍ଷରତା ହାର ୯୬.୦୫% ଥିବା ବେଳେ ମହିଳା ସାକ୍ଷ୍ୟରତା ହାର ୯୨.୫୪% ଥିଲା । ୬ ବର୍ଷରୁ କମ ଜନସଂଖ୍ୟା ୭.୪୪% ଥିଲା । ଶିକ୍ଷା ଏଠାରେ ପ୍ରାଥମିକ ବିଦ୍ୟାଳୟ ଥିବା ବେଳେ ହାଇସ୍କୁଲ ନାହି ।
ବର୍ଷା ନାୟକ ଜଣେ ଭାରତୀୟ ଅଭିନେତ୍ରୀ, ଯିଏକି ଓଡ଼ିଆ କଥାଚିତ୍ର ଜଗତରେ କାମ କରନ୍ତି । ୨୦୧୫ ମସିହାରେ ସେ ତୁଳସୀ ଅପା ଜରିଆରେ ଓଡ଼ିଆ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ଏହି କଥାଚିତ୍ର ପାଇଁ ତାଙ୍କୁ ଓଡ଼ିଶା ସରକାରଙ୍କଦ୍ୱାରା ୨୭ତମ ରାଜ୍ୟ ଚଳଚ୍ଚିତ୍ର ପୁରସ୍କାର ପ୍ରଦାନ କରାଯାଇଥିଲା । ବ୍ୟକ୍ତିଗତ ଜୀବନ ବର୍ଷା ଜଗତସିଂହପୁର ଜିଲ୍ଲାର ପାରାଦ୍ୱୀପଠାରେ ଜନ୍ମଗ୍ରହଣ କରିଥିଲେ । ଅଭିନୟ କରିବା ପୂର୍ବରୁ ସେ କରି ହାଇଦ୍ରାବାଦର ଏକ ଆଇଟି କମ୍ପାନୀରେ କାମ କରୁଥିଲେ । ସେ ଓଡ଼ିଆ କଥାଚିତ୍ର ନିର୍ଦ୍ଦେଶକ ଅନୁପମ ପଟ୍ଟନାୟକଙ୍କୁ ବିବାନ କରିଛନ୍ତି । ଅଭିନୟ ଜୀବନ ଆଇଟି କମ୍ପାନୀରେ କାମ କରୁଥିବାବେଳେ ଅମିୟ ରଞ୍ଜନ ପଟ୍ଟନାୟକଙ୍କ ନିର୍ଦ୍ଦେଶିତ କଥାଚିତ୍ର ତୁଳସୀ ଅପା ପାଇଁ ସେ ଅଡ଼ିସନ୍ ଦେଇଥିଲେ ଏବଂ ପଦ୍ମଶ୍ରୀ ପୁରସ୍କାର ପ୍ରାପ୍ତ ତୁଳସୀ ମୁଣ୍ଡାଙ୍କ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟିର ବିଭିନ୍ନ ଚଳଚ୍ଚିତ୍ର ଉତ୍ସବରେ ୨୦୧୫ରୁ ମୁକ୍ତିଲାଭ କରିଥିଲେ ମଧ୍ୟ ୧୯ ମଇ ୨୦୧୭ରେ ପ୍ରକ୍ଷାଳୟରେ ମୁକ୍ତିଲାଭ କରିଥିଲା । ଏହି କଥାଚିତ୍ରଟି ପ୍ରଥମ ଓଡ଼ିଆ କଥାଚିତ୍ରଟି ଭାବରେ ଆମାଜନ ପ୍ରାଇମ୍‌ରେ ମୁକ୍ତିଲାଭ କରିଥିଲା ।
ଝିନ୍ନ ହିକ୍‌କା  (ଜନ୍ମ: ୧୨ ଜୁନ ୧୯୭୫) ଜଣେ ଭାରତୀୟ ରାଜନୀତିଜ୍ଞ  । ସେ ବିଜୁ ଜନତା ଦଳ ରାଜନୈତିକ ଦଳର ଜଣେ ସଦସ୍ୟ ଭାବରେ ରାଜନୀତିରେ ସକ୍ରିୟ ଅଛନ୍ତି । ସେ ୨୦୧୪ ଭାରତୀୟ ସାଧାରଣ ନିର୍ବାଚନରେ କୋରାପୁଟ ଲୋକ ସଭା ନିର୍ବାଚନ ମଣ୍ଡଳୀରୁ ବିଜେଡିର ପ୍ରତିନିଧ ଭାବରେ ୧୬ଶ ଲୋକ ସଭାକୁ ନିର୍ବାଚିତ ହୋଇଥିଲେ । ପୂର୍ବରୁ ସେ ୨୦୦୯ ମସିହା ସାଧାରଣ ନିର୍ବାଚନରେ କୋରାପୁଟ ଜିଲ୍ଲାର ଲକ୍ଷ୍ମୀପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଶ୍ରୀ ହିକ୍‌କା ବିଧାୟକ ଥିବାବେଳେ ତାଙ୍କୁ ମାଓବାଦୀମାନେ ଅପହରଣ କରିନେଇଥିଲେ ଏବଂ ଦୀର୍ଘ ୩୩ ଦିନ ଧରି ବନ୍ଦୀ କରି ରଖିବା ପରେ ୨୬ ଅପ୍ରେଲ ୨୦୧୨ରେ ମୁକ୍ତ କରିଥିଲେ । ମାଓବାଦୀମାନେ ଝିନ୍ନ ହିକ୍‌କାଙ୍କ ବଦଳରେ ମାଓ ନେତା ଛେଣ୍ଡ ଭୁସ୍‌ନମ୍ ଓରଫ୍ ଘାସିକୁ ମୁକ୍ତ କରିବାର ଦାବି ରଖିଥିଲେ । ଜନ୍ମ ଓ ପରିବାର ଝିନ୍ନ ହିକ୍‌କା ୧୨ ଜୁନ ୧୯୭୫ରେ ଓଡ଼ିଶାର କୋରାପୁଟ ଜିଲ୍ଲାର ଡୁମୁରାଇପଦାଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ନନ୍ଦୁ ହିକ୍‌କା ଓ ମାଆ ଇଚାଇ ହିକ୍‌କା । ସେ କୌଶଲ୍ୟ ହିକ୍‌କାଙ୍କୁ ବିବାହ କରିଛନ୍ତି । ତାଙ୍କ ପତ୍ନୀ ୨୦୧୯ ଓ ୨୦୨୪ ମସିହାରେ ଭାରତୀୟ ସାଧାରଣ ନିର୍ବାଚନରେ ସାଂସଦ ଭାବରେ ନିର୍ବାଚନ ଲଢ଼ିଥିଲେ, ମାତ୍ର ପରାଜିତ ହୋଇଥିଲା । ରାଜନୀତି ସମାଜ ବିଜ୍ଞାନରେ ସ୍ନାତକ ପରେ ହିକ୍‌କା ଓକିଲାତି ପଢ଼ିଥିଲ ଏବଂ ପରବର୍ତ୍ତୀ ସମୟରେ ସେ ଓଡ଼ିଶାର ରାଜନୀତିରେ ଯୋଗ ଦେଇଥିଲେ । ୨୦୦୯ ସାଧାରଣ ନିର୍ବାଚନରେ ଝିନ୍ନ ହିକ୍‌କା ଓଡ଼ିଶାର ବିଧାନ ସଭାକୁ ନିର୍ବାଚିତ ହୋଇଥିଲେ । ୨୦୧୪ ଭାରତୀୟ ସାଧାରଣ ନିର୍ବାଚନରେ ସେ ଭାରତର ସଂସଦର ତଳ ସଦନ ଲୋକ ସଭାର ୧୬ଶ ଲୋକ ସଭାକୁ ନିର୍ବାଚିତ ହୋଇଥିଲେ ।
ଗଣେଶ୍ୱର ମହାପାତ୍ର  (ମୃତ୍ୟୁ: ୬ ଅକ୍ଟୋବର ୧୯୬୬) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ୧୯୫୨ ଓ ୧୯୬୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ପାଡ଼ୁଆ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧ମ ଓ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଗଣେଶ୍ୱର ମହାପାତ୍ରଙ୍କ ବାପାଙ୍କ ନାମ ଦାମୋଦର ମହାପାତ୍ର ଓ ପତ୍ନୀଙ୍କ ନାମ ସୂର୍ଯ୍ୟମଣି ମହାପାତ୍ର । ରାଜନୈତିକ ଜୀବନ ଗଣେଶ୍ୱର ମହାପାତ୍ର ଓଡ଼ିଶା ରାଜନୀତିରେ ପ୍ରଥମେ ଗଣତନ୍ତ୍ର ପରିଷଦରେ ଏବଂ ପରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ମୃତ୍ୟୁ ଗଣେଶ୍ୱର ମହାପାତ୍ର ୧୯୬୬ ମସିହାର ଅକ୍ଟୋବର ୬ ତାରିଖରେ ମୃତ୍ୟୁବରଣ କରିଥିଲେ ।
ନାଲାୟିରା ଦିବ୍ୟ ପ୍ରବନ୍ଧମ  [                      , ] : :    ତାମିଲ ଭାଷାରେ ରଚିତ 4000ଟି ଅନନ୍ୟ ଭକ୍ତି କବିତାର ଏକ ସଂଗ୍ରହ । ଏହାକୁ 9 ତମ ଶତାବ୍ଦୀରେ ନଥାମୁନି 12ଟି ଖଣ୍ଡରେ ସଂକଳନ କରିଥିଲେ । ଏହା ବର୍ତ୍ତମାନ ମଧ୍ୟ ବ୍ୟବହାର ହେଇ ବିଭିନ୍ନ ଆଭାସରେ ଅନୁଦିତ ହେଇ ଭାରତୀୟ ସାହିତ୍ଯକୁ ସମ୍ବରୁଧ କରୁଛି । ଏହି ପଦ୍ୟାବଳିରେ ଭଗବାନ ବିଷ୍ଣୁଙ୍କ ନାରାୟଣ ଓ ଅନ୍ୟ ଅବତାରର ପ୍ରଶଂଷା ଓ ଆରାଧନା ମୂଳକ ଭାଷାରେ ରଚିତ । ଏହା ଅଲଭର୍ସମାନେ ବିଭିନ୍ନ ପବିତ୍ର ଆସ୍ଥାନ ମାନଙ୍କୁ ଗାୟନ କରୁଥିଲେ । ତାମିଲ ବୈଷ୍ଣବମାନେ ଉଭୟ ବେଦାନ୍ତୀ ଥିଲେ ଓ ସେମାନେ ଋଗ ବେଦ , ଯଜୁୟବେଦ , ସାମବେଦ ଅଥର୍ବବେଦ ସହିତ ତାମିଲ ଭାଷାରେ ବେଦର ମାନନ୍ୟତା ଦିଆ ଯାଉଥିବା ତିରୁଭୟମୋଲି ,କୁ ବିଭିନ୍ନ ମନ୍ଦିର ଯଥା , ଶ୍ରୀରଙ୍ଗମଠାରେ ଗାୟନ କରୁଥିଲେ । ଦିବ୍ୟ ପ୍ରବନ୍ଧମ ଦୈନିକ ଉପାସନାର ଏକ ଅଭିନ୍ନ ଅଙ୍ଗ ହେଇ ଏବେ ସୁଦ୍ଧା ପ୍ରଚଲିତ । ଦିବ୍ୟ ପ୍ରବନ୍ଧମର 4000ଟି ମନ୍ତ୍ର ମଧ୍ୟରୁ 1100ଟି ମୁଖ୍ୟ ମନ୍ତ୍ରକୁ  "ତିରୁଭୟମୋଲି " ଆଖ୍ୟା ଦିଆଯାଇଥାଏ ଓ ଏହା ନାମମାଲଭରଙ୍କଦ୍ୱାରା ରଚିତ ହେଇଥିଲା । ପ୍ରବନ୍ଧମର ଶେଷ ଭାଗ କୃଷ୍ଣ ଓ ଗୋପୀ ମାନଙ୍କ ଲୀଳା ଖେଳା ଉପରେ ପରଜ୍ଯବେଶିତ । ଏହି ଆଦ୍ଯ ସମୟର ସଂକଳନ ପୂର୍ବରୁ ବିଲୁପ୍ତ ହେଇଯାଇଥିବା ବିଶ୍ୱାସ କରାଯାଉଥିବା ବେଳେ ସନ୍ଥ ନାଥମୁନି ଏହାକୁ ଉଦ୍ଧାର ଓ ପୁନଃ ସଂକଳନ କରିଥିଲେ । ପଶୁରାମଙ୍କ ବିଶେଷ ବିବରଣୀ ନିମ୍ମସ୍ଥ ସାରଣୀରେ ଏହି 4000 କବିତା ବିଷୟରେ ଦିଆଯାଇଛି । . ଇଂରାଜୀ ଅନୁବାଦ ଏହାର ଚମତ୍କାର ଇଂରାଜୀ ଅନୁବାଦ ମଧ୍ୟ ହେଇ ଉପଲବ୍ଧ ହେଇଛି ।
ଅଳକା ମହାନ୍ତି  (ଜନ୍ମ: ୫ ମଇ ୧୯୬୭) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟିକା ଭାବରେ କାର୍ଯ୍ୟ କରୁଛନ୍ତି । ୨୦୨୨ ମସିହାରେ ବ୍ରଜରାଜନଗର ବିଧାନ ସଭା ନିର୍ବାଚନ ମଣ୍ଡଳୀରେ ହୋଇଥିବା ଉପ-ନିର୍ବାଚନରେ ସେ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଅଳକା ୧୯୬୭ ମସିହାର ମଇ ୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନବୀନ ଚନ୍ଦ୍ର ପଟ୍ଟନାୟକ । ତାଙ୍କ ପତି କିଶୋର କୁମାର ମହାନ୍ତି ଓଡ଼ିଶା ରାଜନୀତିରେ ସକ୍ରିୟ ଥିଲେ ଏବଂ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ରାଜନୈତିକ ଜୀବନ ଅଳକା ବିଜୁ ଜନତା ଦଳର କର୍ମୀ ଭାବରେ ସକ୍ରିୟ ଅଛନ୍ତି । ସେ ତାଙ୍କ ସ୍ୱାମୀଙ୍କ ମୃତ୍ୟୁ ପରେ ୨୦୨୨ ମସିହାରେ ବ୍ରଜରାଜନଗର ବିଧାନ ସଭା ନିର୍ବାଚନ ମଣ୍ଡଳୀରେ ହୋଇଥିବା ଉପ-ନିର୍ବାଚନରେ ବିଜେଡିର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୯୩,୯୫୩ ଖଣ୍ଡ ଭୋଟ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀଙ୍କୁ ୬୬,୧୨୨ ଖଣ୍ଡ ଭୋଟ୍‌ରେ ପରାସ୍ତ କରି ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ଲିଓନ ହେଉଛି ଏକ ପ୍ରାଚୀନ ତଥା ଐତିହାସିକ ସହର।ପୂର୍ବ କେନ୍ଦ୍ରୀୟ ଫ୍ରାନ୍ସର ରୋନ-ଆଲପସ ଅଞ୍ଚଳ ଅନ୍ତର୍ଗତ ପ୍ୟାରିସ ଓ ମର୍ଶାଇଲ ମଧ୍ୟରେ ଏହା ଅବସ୍ତିତ।ପ୍ୟାରିସଠାରୁ ଏହାର ଦୂରତା ୪୭୦କିମି ଓ ମର୍ଶାଇଲଠାରୁ ୩୨୦କି.ମି। ଲିଓନ ହେଉଛି ରୋନ୍ ଅଞ୍ଚଳ ତଥା ରୋନ୍ ଅଞ୍ଚଳର ରାଜଧାନୀ ।ଅଷ୍ଟାଦଶ ଓ ଊନ୍ନବିଂଶ ଶତାବ୍ଦୀରେ ଏଠାରେ ଆଧୁନିକ ସହରର ମୂଳଦୁଆ ପଡ଼ିଥିଲା।ପରେ ଲୋକସଂଖ୍ୟା ବୃଦ୍ଧି ଓ ସହରର ବିକାଶ ଘଟି ତାହା ଫ୍ରାନ୍ସର ଦ୍ୱିତୀୟ ସର୍ବ ବୃହତ ସହରର ମାନ୍ୟତା ଲାଭ ପାଇଥିଲା। ଇତିହାସ ଲିଓନ ସହରର ଇତିହାସ ଅତି ପୁରୁଣା।ଖ୍ରୀଷ୍ଟପୂର୍ବ ପ୍ରଥମ ଶତାବ୍ଦୀରେ ରୋମାନମାନେ ଏହି ସହର ପ୍ରତିଷ୍ଠା କରିଥିଲେ।ଦୁଇଟି ପାହଡ଼ ଯଥା ପୂର୍ବରେ ଫୌରଭିଅର ଏବଂ ପଶ୍ଚିମରେ କ୍ରକ୍ସରୌସ ଏବଂ ଦୁଇଟି ନଦୀ ଯଥା ରୋନ୍ ଓ ସାଓନ୍ଙ୍କ ସଙ୍ଗମ ସ୍ଥଳକୁ ନେଇ ଏହି ସହର ଗଢି଼ ଉଠିଛି। ଏକଦା ରେଶମ ଲୁଗା ପାଇଁ ଲିଓନ ପ୍ରସିଦ୍ଧି ଲାଭ କରିଥିଲା।ସେ ଭଳି ସିନେମା ଇତିହାସରେ ମଧ୍ୟ ଏହା ବେଶ ପରିଚିତ।ଏଠାରେ ଅଗଷ୍ଟ ଓ ଲୁଇସ ଲୁମିୟର ସିନେମାଟୋଗ୍ରାଫ  (ଚଳଚ୍ଚିତ୍ର ବିଦ୍ୟା) ଉଦ୍ଭାବନ କରିଥିଲେ ।ତା ଛଡା ପ୍ରତି ବର୍ଷ ଡିସେମ୍ବର ୮ରେ ଏଠାରେ ପାଳିତ ହୁଏ ଆଲୋକ ଉତ୍ସବ ଫେଟ୍ ଡେସ୍ ଲୁମିୟର୍ସ।୪ ଦିନ ଧରି ଏହି ଉତ୍ସବ ପାଳନ୍ କରାଯାଏ।ତେଣୁ ଏହାକୁ ଆଲୋକର ରାଜଧାନୀ ବୋଲି ସମ୍ବୋଧନ କରାଯାଏ। ଲୋକକଥା ଅନୁଯାୟୀ ମ୍ୟାରୀ ଏହି ସହରକୁ ଅତୀତରେ ପ୍ଲେଗରୁ ରକ୍ଷା କରିଥିଲେ।ତେଣୁ ତାଙ୍କ ସମ୍ମାନାର୍ଥେ ସହରର ବିଭିନ୍ନ ସ୍ଥାନରେ ମ୍ୟାରୀଙ୍କ ପ୍ରତିମୂର୍ତ୍ତୀ ନିର୍ମାଣ କରାଯାଇଥିଲା।ସ୍ଥାନୀୟ ଫୁଟବଲ ଦଳ ଅଲିମ୍ପିକ ଲିଓନାଇସ ୟୋରୋପୀୟ ଫୁଟବଲ ଚାମ୍ପିଆନଶିପରେ ଭାଗନେଇ ଏହି ସହରକୁ ଆନ୍ତର୍ଜାତିକ ସ୍ତରରେ ପରିଚିତ କରେଇପାରିଥିଲେ। ଅର୍ଥନୈତିକ ଦୃଷ୍ଟିରୁ ମଧ୍ୟ ଏହି ସହର ବେଶ ସୁଦୃଢ଼।ସବୁଠାରୁ ବଡ଼ କଥା ହେଉଛି ଏଠାରେ ଇଣ୍ଟରପୋଲ ଓ ୟୁରୋନ୍ୟୁଜର ମୂଖ୍ୟାଳୟ ରହିଥିବା ବେଳେ ଇଣ୍ଟରନ୍ୟାଶନାଲ ଏଜେନ୍ସୀ ଫର ରିସର୍ଚ ଅନ୍ କ୍ୟାନସର ମଧ୍ୟ ରହିଛି।
ନେପଚୁନ ସୌରଜଗତର ଅଷ୍ଟମ ଏବଂ ସୁର୍ଯ୍ୟଠାରୁ ସବୁଠୁ ଦୁରରେ ଥିବା ଗ୍ରହ ।ସୌରଜଗତରେ ଏହା ଚତୁର୍ଥ ବଡ଼ ଗ୍ରହ ଆବିଷ୍କାରର ତାରିଖ ସପ୍ଟେମ୍ବର ୨୩, ୧୮୪୬ ବିଶେଷଣ ନେପଚୁନିଆନ କ୍ଷେତ୍ରଫଳ ୭.୬୧୮୩ ୧୦୯ କିମି, ପୃଥିବୀର ୨୧୪.୯୮ଗୁଣ ଆୟତନ ୬.୨୫୪ ୧୦୧୦କିମି, ପୃଥୀବିର ୩୫୭.୭୪ ଗୁଣ ଦ୍ରବ୍ୟମାନ 1.0243 1026 17.147 5.15 10-5 ମାଧ୍ୟ ଘନତ୍ୱ 1.638 / 3   ବିଷୁବ-ବାୟୁମଣ୍ଡଳ ସ୍କେଲ ହାଈଟ 19.7   0.6 ସଂଘଟନ 80 3.2%  ( 2)19 3.2%  1.5 0.5%  ( 4)~0.019%  ~0.00015%  ( 2 6) :*.  ( 3)*.  ( 2 )*.  ( 4 )*.  ?   4 5.75 2   ନେପଚୁନ ସୌରଜଗତର ଏକ ଅଂଶବିଶେଷ । ସୂର୍ଯ୍ୟଠାରୁ ଏହା ଅଷ୍ଟମ ଗ୍ରହ । ନେପଚୁନ୍ ପ୍ରଥମ ଗ୍ରହ ଯାହାର ଅସ୍ତିତ୍ୱର ଭବିଷ୍ୟବାଣୀ ତାକୁ ନ ଦେଖି ଗଣିତର ଅଧ୍ୟୟନଦ୍ୱାରା କରାଯାଇଥିଲା । ଏହା ସେତେବେଳେ ଘଟିଥିଲା ଯେତେବେଳେ ଇଉରେନ୍ସେର ପରିକ୍ରମଣ ଗତିରେ କିଛି ଅଜଣା ପରିବର୍ତ୍ତନ ଆସିଲା । ବୈଜ୍ଞାନିକମାନେ ସେତେବେଳେ ମତ ଦେଇଥିଲେ ସମ୍ଭବତଃ ଏହା କୌଣସି ପଡ଼ୋଶୀ ଗ୍ରହର ମହାକର୍ଷଣ ଶକ୍ତି ଫଳରେ ହୋଇଛି । ୧୮୪୩ରେ ଏହାକୁ ପ୍ରଥମଥର ଟେଲିସ୍କୋପଦ୍ୱାରା ଦେଖାଯାଇଥିଲା ଏବଂ ଏହାର ନାମ ନେପଚୁନ ରଖାଗଲା । ପ୍ରାଚୀନ ରୋମନ ଦେବତା ନେପଚୁନଙ୍କ ସମକକ୍ଷ ହିନ୍ଦୁ ଦେବତା ବରୁଣ ତେଣୁ ଭାରତରେ ଏହାକୁ ବରୁଣ ଗ୍ରହ ମଧ୍ୟ କୁହାଯାଏ । ଜଳବାୟୁ ଓ ତାପମାତ୍ରା ନେପଚୁନରେ ଜଳବାୟୁ ପରିବର୍ତ୍ତନ ଅତି କ୍ଷିତ୍ର ଗତିରେ ହୋଇଥାଏ । ଏହି ଗ୍ରହରେ ସବୁଠୁଁ ଭଯଙ୍କର ତୋଫାନ ଉଠିଥାଏ 1340 କି.ମି./ସେକଂଡ଼ ବେଗରେ । ନେପଚୁନର ଆଭ୍ୟନ୍ତରୀଣ ତାପମାତ୍ରା ପ୍ରାୟ ୫୧.୭ କେଲଭିନ ବା -221.4 ଡ଼ିଗ୍ରୀ ରହିଥାଏ । ଉପଗ୍ରହ ଓ ବଳୟ ନେପଚୁନର 13ଟି ଉପଗ୍ରହ ଅଛି ।  (ଆଠୋଟି ଆର୍ନ୍ତଗ୍ରହ ପାଚୋଂଟି ବର୍ହିଗ୍ରହ)  ଆର୍ନ୍ତଗ୍ରହ1. - ଟ୍ରାଇଟନ2. - ନେରେଇଡ଼3. - ନଇଅଦ4. - ଥାଲାସ୍ସା5. - ଡେସ୍ପିନା6. -ଗାଲାଟୀ7. -ଲାରିସା8. -ପ୍ରୋଟେଅସ୍  ବର୍ହିଗ୍ରହ9. -ହାଲିମେଡ଼େ10. -ସାଉ 11. - ପାସାମାଥେ12. - ଲାଓମେଡେଐୟା13. - ନେସୋ ବୃହସ୍ପତି ଶନି ଏବଂ ଇଉରେନ୍ସେ ଭଳି ନେପଚୁନର ମଧ୍ୟ ଚାରୋଟି ବଳୟ ଅଛି  । 1.1989 3 2.1989 2 3.1989 4 4.1989 1 ଏଥି ମଧ୍ୟରୁ 1989 3 ନେପଚୁନଠାରୁ ନିକଟତର ଦୂରତା 41900 କି.ମି
କ୍ରିସ୍ଟିନ୍ ମେଡେଲୀନ୍ ଓଡେଟ୍ ଲାଗ୍ରେଡ୍ (ଜନ୍ମ ୧ ଜାନୁଆରୀ,୧୯୫୬)ହେଉଛନ୍ତି ଜଣେ ଫ୍ରେଞ୍ଚ ଆଇନଜୀବୀ,ଜଣେ ରାଜନିତିଜ୍ଞ ଓ ୨୦୧୧ ଜୁଲାଇ ୫ରୁ  "ଆନ୍ତର୍ଜାତିକ ଆର୍ଥିକ ପାଣ୍ଠି" ର କାର୍ଯ୍ୟନିର୍ବାହୀ ନିର୍ଦ୍ଦେଶକ। ଏହା ପୂର୍ବରୁ ସେ ଫ୍ରେଞ୍ଚ ସରକାରରେ ଅନେକ ମନ୍ତ୍ରୀପଦରେ ରହିସାରିଛନ୍ତି। ସେ  'ଅର୍ଥନୈତିକ ବ୍ୟାପାର ମନ୍ତ୍ରୀ' , 'ଅର୍ଥ ଓ ରୋଜଗାର ମନ୍ତ୍ରୀ'  ଏବଂ ଡୋମିନିକ୍ ଦେ ଭିଲେପାଇଁନର  'ବାଣିଜ୍ୟ ମନ୍ତ୍ରୀ'  ରୂପେ କାର୍ଯ୍ୟ ନିର୍ବାହ କରିଥିଲେ । ସେ 8 ରେ ପ୍ରଥମ ମହିଳା ଅର୍ଥ ମନ୍ତ୍ରୀ ରୂପେ ଯୋଗ ଦେଇଥିଲେ । ସେ ଜଣେ ପ୍ରସିଦ୍ଧ ସ୍ୱେଛାସେବୀ ଓକିଲ ଥିଲେ।ସେ ନାମକ ବଡ଼ ଆଇନଜୀବୀ ଅନୁଷ୍ଠାନର ପ୍ରଥମ ମହିଳା ଅଧକ୍ଷ ରୂପେ ଯୋଗ ଦେଇଥିଲେ। ୨୦୦୯ ନଭେମ୍ବର ୧୬ରେ ତାଙ୍କୁ ଇଉରୋଜୋନ୍ର ସର୍ବ ଶ୍ରେଷ୍ଠ ଅର୍ଥମନ୍ତ୍ରୀ ରୂପେ ଘୋଷଣା କରିଥିଲା। ୨୦୧୧ ୧୬ନଭେମ୍ବରରେ ତାଙ୍କୁ ଡୋମିନିକ୍ଙ୍କ ବଦଳରେ ୫ବର୍ଷ ପାଇଁ ର ମୁଖ୍ୟ ପରିଚାଳକ ଅଧକ୍ଷ ରୂପେ ଘୋଷଣା କର ହୋଇଥିଲା।,ତାଙ୍କ ନିଯୁକ୍ତିକୁ ନେଇ ଏହା ୧୧ତମ ଥର ପାଇଁ ଜଣେ ଇଉରୋପିଆନ ର ମୁଖ୍ୟ ରୂପେ ଦାୟିତ୍ୱ ମିଳିଥିଲା। ତାଙ୍କୁ ୨୦୧୪ରେ ଫୋର୍ବସ ମାଗାଜୀନ୍ ବିଶ୍ୱର ପଞ୍ଚମ ଶକ୍ତିଶାଳୀ ମହିଳା ରୂପେ ଘୋଷଣା କରିଥିଲା ସେ ସର୍ବମତରେ ଦ୍ୱିତୀୟ ଥର ପଞ୍ଚମ ବର୍ଷ ରାଜକାଳ ପାଇଁ ନିର୍ବାଚିତ ହୋଇଥିଲେ। ବ୍ୟକ୍ତିଗତ ଜୀବନ ଲାଗ୍ରେଡ୍ ଫ୍ରାନ୍ସର ପ୍ୟାରିସ୍ ସହରରେ ଏକ ଗବେଷକ ପରିବାରରେ ଜନ୍ମ ଗ୍ରହଣ କରିଥିଲେ, ତାଙ୍କ ପିତା ରବର୍ଟ ଲାଲୌୟେତ୍ତ ଜଣେ ଇଂରାଜୀ ଅଧ୍ୟାପକ ଥିଲେ,ଓ ମା ନିକୋଲ ,ଜଣେ ଗ୍ରିକ ଓ ଫ୍ରେଞ୍ଚ ସାହିତ୍ୟ ଅଧ୍ୟାପକ ଥିଲେ।ଲାଗ୍ରେଡ୍ ଓ ତାଙ୍କ ତିନି ଛୋଟ ଭାଇ ତାଙ୍କ ବାଲ୍ୟଜୀବନ ଲି ହାବ୍ରେରେ ବିତେଇଥିଲେ।
ମଠ, ବିଦ୍ୟାର୍ଥୀମାନଙ୍କ ବେଦାଭ୍ୟାସ ଓ ଆଶ୍ରୟ ସ୍ଥାନକୁ ଏବଂ ଦେବସେବା ନିମିତ୍ତ ସ୍ଥାପିତ ଓ ଜମି ବାଡ଼ି ଖଞ୍ଜାଥିବା ଆଶ୍ରମକୁ କୁହାଯାଏ । ପ୍ରତ୍ୟକ୍ଷରେ ମଠଗୁଡ଼ିକ ସଂସ୍କୃତିକୁ ସୁରକ୍ଷା ପ୍ରଦାନ କରିଥାନ୍ତି । ଖରା ଓ ବର୍ଷାରୁ ଛତା ଆମକୁ ସାହାଯ୍ୟ କରିଥାଏ । କିନ୍ତୁ କେତେକ ମଠର ଆରମ୍ଭ ହେଉଛି ଛତା । ପ୍ରଥମେ ଛତା, ତାପରେ ସେଥିରୁ ମଠ ସୃଷ୍ଟି ହୋଇଛି। ଦେଶର ବିଭିନ୍ନ ସ୍ଥାନରୁ ଆସୁଥିବା ସାଧୁ ସନ୍ଥମାନେ ପ୍ରଥମେ ଛତା ପୋତି ବାଲିରେ ରହନ୍ତି । ସମୟ କ୍ରମେ ଅମୃତ ମଣୋହି ସମ୍ପତ୍ତିର ମାର୍ଫତଦାର ହେବା ଫଳରେ ମଠ ଗୁଡିକର ସୃଷ୍ଟି ଓ ବିଭବ ସମ୍ଭବ ହୋଇଥିଲା । ଖ୍ରୀଷ୍ଟପୂର୍ବ ୪୮୪ରେ ମୂର୍ତ୍ତିଭଞ୍ଜକମାନଙ୍କ ଜଗନ୍ନାଥାଦି ଚତୁଃବିଗ୍ରହଙ୍କୁ ଶ୍ରୀକ୍ଷେତ୍ର ପୁରୀଠାରେ ପୁନଃପ୍ରତିଷ୍ଠିତ ହୋଇଥିଲେ । ସେହି ସମୟରୁ ଶ୍ରୀକ୍ଷେତ୍ରରେ ମଠଗୁଡ଼ିକ ସ୍ଥାପନ ହୋଇଚାଲିଲା । ଶ୍ରୀମନ୍ଦିର ସହିତ ବିଭିନ୍ନ ମଠର ସମ୍ପର୍କ ରହିଛି । ଏକବିଂଶ ଶତାବ୍ଦୀ ସୁଦ୍ଧା ୩୭୩ ମଠ ଏବଂ ଆଶ୍ରମ ରହିଥିବା ବେଳେ ସେଥିରୁ ନବକଳେବର ସହିତ ୧୬ଟି ମଠର ସମ୍ପୃକ୍ତି ରହିଛି ବୋଲି ଇତିହାସରୁ ଜଣାଯାଏ । ପୁରୁଷୋତ୍ତମ କ୍ଷେତ୍ରରେ ପ୍ରାଚୀନକାଳରୁ ଜଗନ୍ନାଥଙ୍କ ଉପାସନା ସନାତନ ଧର୍ମର ବିଭିନ୍ନ ଉପାସକଙ୍କୁ ଆକର୍ଷିତ କରିଛି । ସେଥିପାଇଁ ଦେଶର ୭୩ ସାଧୁସନ୍ଥ, ମହାପୁରୁଷ, ଦାର୍ଶନିକ ଓ ଗୁରୁ ଏହି କ୍ଷେତ୍ରକୁ ଆସିଥିବା ଇତିହାସରୁ ପ୍ରମାଣ ମିଳେ । ଏମାନେ ପୁରୁଷୋତ୍ତମ ଉପାସନାକୁ ବୁଝିଲା ପରେ ମୁଗ୍ଧ ହୋଇଛନ୍ତି । ଶେଷରେ ଏହି କ୍ଷେତ୍ରରେ ନିଜର ମଠ/ଆଶ୍ରମ ସ୍ଥାପନା କରିଯାଇଛନ୍ତି । କାଳକ୍ରମେ ଗଜପତିଙ୍କ ଅନୁମତି ନେଇ ଉପାସନା ସହିତ ସାମିଲ ହୋଇଛନ୍ତି । ଲୋକ ବିଶ୍ୱାସରେ ରହିଛି ଯେ, କ୍ଷେତ୍ରର ସାତ ସାହି ୪୨ କନ୍ଦିରେ ୭୫୨ ମଠ ଥିଲା । ବହୁ ମଠ ଆଶ୍ରମ ନିଶ୍ଚିହ୍ନ ହୋଇଯିବା ପରେ ୩୭୩ ମଠ ଓ ଆଶ୍ରମ ଆଜି ମଧ୍ୟ ରହିଛି । ଏହି ମଠଗୁଡ଼ିକ ମଧ୍ୟରୁ କେତେକ ମଠରେ ବର୍ଷସାରା ପ୍ରତିଦିନ ସେବା ରହିଛି । କେତେକ ମଠର ସାମୟିକ ସେବା ରହିଥିବା ଜଣାଯାଏ । ମହାପ୍ରଭୁଙ୍କୁ ନବକଳେବର ଲୀଳା ସହିତ ୧୬ଟି ମଠ ସମ୍ପୃକ୍ତ ରହିଥିବା ଇତିହାସରୁ ଜଣାଯାଏ । ମାତ୍ର ସେଥିରୁ କେତେକ ମଠ ସେବା ସହିତ ଆଉ ସାମିଲ ନାହାନ୍ତି । ଗଠନ ଏବଂ ପରିଚାଳନା ମଠର ପରିଚାଳନା କରୁଥିବା ମଠାଧୀଶ  (ପ୍ରଧାନ ବାହାଜୀ)ଙ୍କୁ ମହନ୍ତ କୁହାଯାଏ  । ଶିଷ୍ୟଗଣ ଶାସ୍ତ୍ର ଅଧ୍ୟୟନ ସହ ଧର୍ମ ପ୍ରଚାର ସେବା ଏବଂ ଆଶ୍ରମର ଅନ୍ୟାନ୍ୟ କାର୍ଯ୍ୟ ସମ୍ପାଦନ କରିଥାନ୍ତି । ରକ୍ଷଣାବେକ୍ଷଣ ଏବଂ ସେବା ଖର୍ଚ୍ଚ ସହାୟତା ଗଜପତିଙ୍କଦ୍ୱାରା ସ୍ଥାବର ଏବଂ ଅସ୍ଥାବର ସମ୍ପତି ଖଞ୍ଜା ଆକାରରେ ବହନ କରାଯାଇଥାଏ । ପ୍ରକାର ମଠ ଦୁଇ ପ୍ରକାର  (୧) ନିହଙ୍ଗି ମଠ ଓ  (୨ ) ଗୃହୀ ମଠ ନିହଙ୍ଗି ମଠ ଯେଉଁ ମଠର ମହନ୍ତ ଦାରପରିଗ୍ରହ ନ କରି କୁମାର ବ୍ରତ ଧାରଣ କରିବାକୁ ବାଧ୍ୟ  । ଏମାର ମଠ, ଉତ୍ତରପାର୍ଶ୍ୱ ମଠ, ଦକ୍ଷିଣପାର୍ଶ୍ୱ ମଠ, ଓଡ଼ିଆ ମଠ, ପାପୁଡ଼ିଆ ମଠ, ବଡ଼ଛତା ମଠ, ଜଗନ୍ନାଥ ବଲ୍ଲଭ ମଠ, ତ୍ରିମାଳି ମଠ, କଟକିଆ ମଠ, ରାଧାକାନ୍ତ ମଠ ଆଦି ବହୁ ମଠ ଏହାର ଅନ୍ତର୍ଗତ । ଗୃହୀ ମଠ ଯେଉଁ ମଠର ମହନ୍ତ ଗୃହସ୍ଥ  ସ୍ତ୍ରୀ- ପିଲା ନେଇ ରହନ୍ତି  । ନେମାଳ ମଠ, ଛତିଆ ମଠ ଓ କୁଶବାବା ମଠ ଏହାର ଅନ୍ତଭୁକ୍ତ । ପୁରୀରେ ଥିବା କେତେକ ପ୍ରମୁଖ ମଠ ପୁରୀରେ ଥିବା ମଠଧାରୀମାନେ ଜଗନ୍ନାଥଙ୍କ ତଳେ ଖଞ୍ଜାଥିବା ଅମୃତମୁଣୋହିଁ ସ୍ୱତ୍ୱ ଭୋଗ କରି ତହିଁର ଉତ୍ପନ୍ନ ଆୟରୁ ଜଗନ୍ନାଥଙ୍କ ଭୋଗ, ମଠର ଠାକୁରଙ୍କ ଓ ଅତିଥି ଅଭ୍ୟାଗତମାନଙ୍କ ସେବା, ସଂସ୍କୃତ ଶିକ୍ଷାର୍ଥୀମାନଙ୍କର ଭରଣପୋଷଣ ଓ ଖଏରାତ କରନ୍ତି ।
କାର୍ତ୍ତିକ ଚନ୍ଦ୍ର ରଥ  (୨୧ ମାର୍ଚ୍ଚ ୧୯୪୯ - ୧ ଅପ୍ରେଲ ୨୦୧୯) ଜଣେ ଓଡ଼ିଆ ନାଟ୍ୟକାର  । ସେ ୧୦୦ରୁ ଉର୍ଦ୍ଧ ନାଟକ ରଚନା କରିସାରିଛନ୍ତି ଓ ୧୯୯୩ ମସିହାରୁ କଟକରେ ବିଶ୍ୱ ନାଟ୍ୟ ମେଳା  (ଇଣ୍ଡିଆ ଥିଏଟର ଅଲମ୍ପିଆଡ଼)ର ଆୟୋଜନ କରିଆସୁଛନ୍ତି  । ଜୀବନୀ କାର୍ତ୍ତିକ ଚନ୍ଦ୍ର, ୧୯୪୯ ମସିହା ମାର୍ଚ୍ଚ ୨୧ ତାରିଖରେ ବ୍ରହ୍ମପୁରଠାରେ ଜନ୍ମଗ୍ରହଣ କରିଥିଲେ । ରେଭେନ୍‌ସା କଲିଜିଏଟ ସ୍କୁଲରେ ପଢୁଥିବା ବେଳେ, ସେ ନିଜର ପ୍ରଥମ ନାଟକ  "ଏଇ ଦେଶ ଏଇ ମାଟି"  ଲେଖିଥିଲେ । ନାଟକଟି ସ୍କୁଲ ଛାତ୍ରଛାତ୍ରୀଙ୍କଦ୍ୱାରା ମଞ୍ଚସ୍ଥ ହୋଇଥିଲା ଓ ରାଜ୍ୟସ୍ତରୀୟ ଶିଶୁ ନାଟକ ସମାରୋହରେ ପ୍ରଥମ ପୁରସ୍କାର ଲାଭ କରିଥିଲା । ସେହିପରେ ରେଭେନ୍ସା ମହାବିଦ୍ୟାଳୟରେ ସ୍ନାତକୋତ୍ତର ପଢୁଥିବା ବେଳେ, ସେ ଲେଖିଥିଲେ ନାଟକ  "ଜୀବନ ଯଜ୍ଞ"  । ନାଟକଟି ସର୍ବଭାରତୀୟ ସ୍ତରରେ ପୁରସ୍କୃତ ହୋଇଥିଲା । ୧୯୮୯ରେ କଟକ ସହରର ହଜାର ବର୍ଷ ପୂର୍ତ୍ତୀ ଅବସରରେ ସେ ଲେଖିଥିଲେ ନାଟକ  "କଟକ ନଗର ବରଷ ହଜାର"  । ନାଟକରେ ୩୦୦ ଚରିତ୍ର ଥିଲେ ଓ ବାରବାଟି ଷ୍ଟାଡିଅମରେ ୫ଟି ମୁକ୍ତାକାଶ ରଙ୍ଗମଞ୍ଚରେ ନାଟକ ପ୍ରଦର୍ଶିତ ହୋଇଥିଲା । ସେତିକିବେଳେ ବିଶ୍ୱ ନାଟ୍ୟ ମେଳାର ପରିକଳ୍ପନା ତାଙ୍କ ମନକୁ ଆସିଥିଲା । ୨୦୧୯ ମସିହା ଅପ୍ରେଲ ୧ ତାରିଖ ଦିନ କଟକଠାରେ ହୃଦ୍‌ଘାତ କାରଣରୁ ତାଙ୍କର ମୃତ୍ୟୁ ହେଇଥିଲା ।
ଦିଲ୍ଲୀଶ୍ୱର ମହାରଣା ଜଣେ ଓଡ଼ିଆ ଲେଖକ ତଥା ନାଟ୍ୟକାର, ଯିଏକି ୨୦୦୫ ମସିହାରେ ତାଙ୍କ ରଚିତ ପୁସ୍ତକ ପକ୍ଷୀ ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ ।
ବିସର୍ଜନ, ୨୦୨୧ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଅଭିନେତ୍ରୀ ଶ୍ରଦ୍ଧା ପାଣିଗ୍ରାହୀ ଏହି କଥାଚିତ୍ରଟିର ପ୍ରଯୋଜନା କରିଥିଲେ ଏବଂ କାହାଣୀ ରଚନା କରିଥିଲେ । ଚିନ୍ମୟ ଦାସ ପଟ୍ଟନାୟକ ଏହି କଥାଚିତ୍ରଟିର ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ରାମକୃଷ୍ଣ ପାଢ଼ୀ । ସଙ୍ଗୀତକାର ଅସଦ ନିଜାମ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଶ୍ରଦ୍ଧା ପାଣିଗ୍ରାହୀ ଓ ସୁଭାଶିଷ ଶର୍ମା । ଲରେନ୍ସ ବେହେରା, ଅନିକେତ, ସୁଦାମ, ମାନସ, ବାବୁ, ଶିତୁଲ, ସାଇମନ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟିର ୨୦୨୧ ମସିହାର ମାର୍ଚ୍ଚ ୭ ତାରିଖରେ ଆନ୍ତର୍ଜାତୀୟ ମହିଳା ଦିବସ ଅବସରରେ ମଞ୍ଜରୀ ଟିଭିରେ ମୁକ୍ତିଲାଭ କରିଥିଲା । ଅଭିନୟ ଶ୍ରଦ୍ଧା ପାଣିଗ୍ରାହୀ ସୁଭାଶିଷ ଶର୍ମା ଲରେନ୍ସ ବେହେରା ଅନିକେତ ସୁଦାମ ମାନସ ବାବୁ ଶିତୁଲ ସାଇମନ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅସଦ ନିଜାମ । ଗୀତିକାର ତପୁ ନାୟକ ଏହି କଥାଚିତ୍ରଟିର ଗୀତ ରଚନା କରିଥିଲେ । ଅସୀମା ପଣ୍ଡା, କୁଳଜିତ ପଟ୍ଟନାୟକ, କୁମାର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ସୁନାପିଲା- ଟିକେ ସ୍କୃ ଢିଲା, ୨୦୧୭ରେ ମୁକ୍ତିଲାଭ କରିଥିବା ଓଡ଼ିଆ କଥଚିତ୍ର । ଏହି ଚଳଚ୍ଚିତ୍ରଟିର ପ୍ରଯୋଜନା କରିଥିଲେ ଅଭିନେତା ବାବୁଶାନ୍ ମହାନ୍ତି । ବାବୁଶାନଙ୍କ ପ୍ରଯୋଜନାରେ ଏହା ଥିଲା ପ୍ରଥମ ଚଳଚ୍ଚିତ୍ର । ବାବୁଶାନ୍‌ଙ୍କ ପ୍ରଯୋଜନା ସଂସ୍ଥା ସ‌ହ ପ୍ରକାଶ ଧୀରଜ ଏଣ୍ଟରଟେନମେଣ୍ଟ ମଧ୍ୟ ଏହି ଚଳଚ୍ଚିତ୍ର ପ୍ରଯୋଜନା କରିଥିଲେ । ଏହି ଚଳଚ୍ଚିତ୍ରର ନିର୍ଦ୍ଦେଶନା ଦେଇଥିଲେ ନିର୍ଦ୍ଦେଶକ ସୁଧାକର ବସନ୍ତ । ଚଳଚ୍ଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର ଏବଂ ଗୀତ ରଚନା କରିଥିଲେ ନିର୍ମଳ ନାୟକ ଓ ବାପୁ ଗୋସ୍ୱାମୀ । ଚଳଚ୍ଚିତ୍ରଗୁଡ଼ିକର ସଂଳାପ ଲେଖିଥିଲେ କେନ୍ଦ୍ରାପଡ଼ା ପଟ୍ଟାମୁଣ୍ଡାଇର ସାରିକା । ସେ ଏହି ଚଳଚ୍ଚିତ୍ରରେ ପ୍ରଥମ କରି ସଂଳାପ ଲେଖିବା ଆରମ୍ଭ କରିଥିଲେ । ବାବୁଶାନ୍ ନିଜେ ନାୟକ ଭୂମିକାରେ ଅଭିନୟ କରିଥିବା ବେଳେ ପ‌ପୁ ପମ ପମ, ପିଣ୍ଟୁ ନନ୍ଦ ଏବଂ ପ୍ରଜ୍ଞା ତାଙ୍କର ସାଙ୍ଗ ଭୂମିକାରେ ଅଭିନୟ କରିଥିଲେ । ଏହି ଚଳଚ୍ଚିତ୍ରଟି ଚାରି ବନ୍ଧୁଙ୍କ କାହାଣୀକୁ ନେଇ ନିର୍ମିତ ହୋଇଥିଲା । ଏହି ଚଳଚ୍ଚିତ୍ରରେ ନାୟକ ସବୁକିଛି ଭୁଲିଯାଇ କେବଳ ତା ' ସାଙ୍ଗମାନଙ୍କ ସ ‌ହ ସମୟ ବିତାଇବାକୁ ଭଲ ପାଉଥାଏ । ଶୀତଲ ପାତ୍ର, ଉତ୍ତମ ମହାନ୍ତି, ଅପରାଜିତା ମହାନ୍ତି, ମିହିର ଦାସ ପ୍ରମୁଖ ଏହି ଚଳଚ୍ଚିତ୍ରର ବିଭିନ୍ନ ଭୂମିକାରେ ଅଭିନୟ କରିଥିଲେ । ୭ ଜୁଲାଇ ୨୦୧୭ରେ ଏହି ଚଳଚ୍ଚିତ୍ରର ଟ୍ରେଲର ୟୁ ଟ୍ୟୁବ୍‌ରେ ମୁକ୍ତିଲାଭ କରିଥିଲା । ଟ୍ରେଲର ମୁକ୍ତିଲାଭ କରିବାର ପାଞ୍ଜଦିନ ମଧ୍ୟରେ ପ୍ରାୟ ଅଢ଼େଇ ଲକ୍ଷ ଲୋକ ଏହାକୁ ଦେଖିଥିଲେ । ଏଥିସ‌ହ ପ୍ରଯୋଜନା ସଂସ୍ଥା ପକ୍ଷରୁ ଟୁଇଟରରେ ମଧ୍ୟ ଏହି ଚଳଚ୍ଚିତ୍ର ପାଇଁ ଟ୍ରେଣ୍ଡ କରାଯାଇଥିଲା । ଅଭିନୟ ଏହି ଚଳଚ୍ଚିତ୍ରରେ ଅଭିନେତ୍ରୀ ଶୀତଲ ପାତ୍ର ନାୟିକା ଭୂମିକାରେ ଅଭିନୟ କରିଥିଲେ । ଯିଏ ଯାହା କହୁ ମୋର ଢୋ, ଭଲ ପାଏ ତୋତେ ୧୦୦ରୁ ୧୦୦, ତୁ ଯେ ସେଇ, ଦିଲ୍ ଦିୱାନା ହେଇଗଲା ଆଦି ଚଳଚ୍ଚିତ୍ରରେ ସେ ପୂର୍ବରୁ ବାବୁଶାନଙ୍କ ସ‌ହ ଅଭିନୟ କରିଥିଲେ । ଏହି ଚଳଚ୍ଚିତ୍ରରେ ବାବୁଶାନ୍ ଏକ ଭୁଲାମନ ପିଲା ଭୂମିକାରେ ଅଭିନୟ କରିଥିଲେ । ଏହି ଚଳଚ୍ଚିତ୍ରଟି ୪ ଅଗଷ୍ଟ ୨୦୧୭ରେ ମୁକ୍ତିଲାଭ କରିଥିଲା । କଳାକାର ବାବୁଶାନ୍ - କୁଞ୍ଜ ପପୁ ପମ ପମ ପିଣ୍ଟୁ ନନ୍ଦ ପ୍ରଜ୍ଞା ଖଟୁଆ ଶୀତଲ ପାତ୍ର ଉତ୍ତମ ମହାନ୍ତି ଅପରାଜିତା ମହାନ୍ତି ମିହିର ଦାସ ରବି ମିଶ୍ର ଜୀବନ ପଣ୍ଡା ବାବୁ ପ୍ରଧାନ କାହାଣୀ ଏହି ଚଳଚ୍ଚିତ୍ରର କାହାଣୀ ଚାରିଜଣ ସାଙ୍ଗଙ୍କ ଚରିତ୍ର ଉପରେ ବର୍ଣ୍ଣନା ହୋଇଛି । ଏଇ ଚାରିଜଣଙ୍କ ଭିତରୁ ଜଣଙ୍କର ହଠାତ ବାହାଘର ହୋଇଯାଏ । ମାତ୍ର, ସେଥିରେ ତା ର ସହମତି ନ ଥାଏ । ଦିନେ ଗୋଟାଏ ଦୁର୍ଘଟଣାରେ ସେ ଆହତ ହୁଏ ଓ ପଛକଥା ସବୁ ଭୁଲିଯାଏ । ସବୁ ପଛକଥା ନୁହେଁ, କଲେଜ୍ ସମୟ ପର୍ଯ୍ୟନ୍ତ ଘଟିଥିବା ସବୁ ଘଟଣା ତା ର ମନେଥାଏ, ମନେଥାଏ ବି ସାଙ୍ଗମାନଙ୍କର କଥା । କିନ୍ତୁ ପ୍ରେମ ଆଉ ବାହାଘର କଥା ସେ ଭୁଲି ଯାଇଥାଏ । ସେଇଠୁ ଆରମ୍ଭ ହୁଏ ସମସ୍ୟାର ଅଡୁଆ ସୂତା । ଗୀତ ଏବଂ ସଙ୍ଗୀତ ଏହି ଚଳଚ୍ଚିତ୍ରରେ ସଙ୍ଗୀତ ନିର୍ଦ୍ଦେଶନା ଦେଇଥିଲେ ସଙ୍ଗୀତ ନିର୍ଦ୍ଦେଶକ ଅଭିଜିତ ମଜୁମଦାର ଏବଂ ସମସ୍ତ ୫ଟିଯାକ ଗୀତର ରଚନା କରିଥିଲେ ନିର୍ମଳ ନାୟକ ଓ ବାପୁ ଗୋସ୍ୱାମୀ । ଅଭିଜିତ ମଜୁମଦାର, ବାବୁଶାନ୍, ପ୍ରଜ୍ଞା ହୋତା, ତାରିକ୍ ଅଜିଜ୍, ପିଙ୍କି ପ୍ରଧାନ ପ୍ରମୁଖ କଣ୍ଠଦାନ କରିଥିଲେ । ୨୬ ଜୁଲାଇ ୨୦୧୭ରେ ଏହି ଚଳଚ୍ଚିତ୍ରର ଗୀତଗୁଡ଼ିକ ମୁକ୍ତିଲାଭ କରିଥିଲା । ଭୁବନେଶ୍ୱରରେ ଆୟୋଜିତ ଏହି ସଭାରେ ଚଳଚ୍ଚିତ୍ରର ପ୍ରଯୋଜକ ପ୍ରଶାନ୍ତ ବେହେରା, ନିର୍ଦ୍ଦେଶନ ସୁଧାକର ବସନ୍ତ, ସଙ୍ଗୀତ ନିର୍ଦ୍ଦେଶକ ଅଭିଜିତ ମଜୁମଦାର, ନାୟକ ବାବୁଶାନ୍, ନାୟିକା ଶୀତଲ, ଅଭିନେତା ମିହିର ଦାସ, ପିଣ୍ଟୁ ନନ୍ଦ ଅଭିନେତ୍ରୀ ପିଙ୍କି ପ୍ରଧାନ ପ୍ରମୁଖ ଉପସ୍ଥିତ ଥିଲେ ।
ଈଶା ଦେଓଲ  (ଇଂରାଜୀ ଭାଷାରେ - ଜନ୍ମ ୨ ନଭେମ୍ବର ୧୯୮୧) ଜଣେ ଭାରତୀୟ ଅଭିନେତ୍ରୀ ଓ ମଡେଲ ଯିଏ ମୁଖ୍ୟତଃ ହିନ୍ଦୀ ଚଳଚ୍ଚିତ୍ରରେ ଦେଖାଯାଆନ୍ତି  । ଅଭିନେତା-ରାଜନୀତିଜ୍ଞ ଧର୍ମେନ୍ଦ୍ର ଓ ହେମା ମାଳିନୀଙ୍କର କନ୍ୟା ଈଶା ପ୍ରଥମ ଥର ନିମନ୍ତେ ସନ ୨୦୦୨ରେ  'କୋଇ ମେରେ ଦିଲ ସେ ପୁଛେ'    ଚଳଚ୍ଚିତ୍ରରେ ଅଭିନୟ କରିଥିଲେ ଓ ସେଥି ନିମନ୍ତେ ପ୍ରଥମ ପ୍ରବେଶରେ ଶ୍ରେଷ୍ଠ ଅଭିନେତ୍ରୀ ଭାବରେ ଫିଲିମଫେୟାର ପୁରସ୍କାର   ପାଇଥିଲେ । ପ୍ରାକ୍ ଜୀବନ ଈଶା ଦେଓଲ ୨ ନଭେମ୍ବର ୧୯୮୧ ଦିନ ମୁମ୍ବାଇରେ  (ପୂର୍ବତନ ବମ୍ବେ) ଜନ୍ମ ଗ୍ରହଣ କରିଥିଲେ  । ବଲିଉଡ ଅଭିନେତା ଧର୍ମନ୍ଦ୍ର ଓ ହେମାମାଳିନୀଙ୍କର ସେ ବଡ଼ ଝିଅ । ତାଙ୍କର ସାନ ଭଉଣୀଙ୍କର ନାମ ଆହାନା । ସେ ବବି ଦେଓଲ ଓ ସନି ଦେଓଲଙ୍କର ସାବତ ଭଉଣୀ ଓ ଅଭୟ ଦେଓଲଙ୍କର ପ୍ରଥମ କଜିନ । ସେ ପିତାଙ୍କ ତରଫରୁ ପଞ୍ଜାବୀ ଓ ମାତାଙ୍କ ତରଫରୁ ତାମିଲ । ସେ ତାଙ୍କର ମାଆ ଓ ଭଉଣୀଙ୍କ ସ‌ହିତ ତାମିଲ ଭାଷାରେ କଥାବାର୍ତ୍ତା କରନ୍ତି । ସ୍କୁଲରେ ପାଠ କଲାବେଳେ ସେ ଫୁଟବଲ ଖେଳିବାକୁ ଭଲ ପାଉଥିଲେ ଓ ମିଡଫିଲଡର ସ୍ଥାନରେ ଖେଳୁଥିଲେ । ତାଙ୍କର ସ୍କୁଲ ଦଳର ସେ କାପଟେନ ଥିଲେ, ପ୍ରଦେଶ ସ୍ତରରେ ହ୍ୟାଣ୍ଡବଲ ଖେଳରେ ସେ କଲେଜର ପ୍ରତିନିଧିତ୍ୱ କରିଥିଲେ ଓ ଭାରତୀୟ ଜାତୀୟ ମହିଳା ଫୁଟବଲ ଦଳରେ ଖେଳିବା ନିମନ୍ତେ ମନୋନୀତ ହୋଇଥିଲେ । ବ୍ୟକ୍ତିଗତ ଜୀବନ ଈଶାଙ୍କର ନିଜର ପ୍ରେମୀ ବ୍ୟବସାୟୀ ଭରତ ତଖତାନୀଙ୍କ ସାଥିରେ ନିର୍ବନ୍ଧ ହୋଇଥିଲା ଫେବ୍ରୁଆରୀ ୨୦୧୨ରେ ଓ ବିବାହ ହୋଇଥିଲା ଜୁନ ୨୦୧୨ରେ । ଏପ୍ରିଲ ୨୦୧୭ରେ ତାଙ୍କର ପ୍ରଥମ ସନ୍ତାନ ଆସୁଥିବା କଥା ସେହି ଯୋଡ଼ି ଘୋଷଣା କରିଥିଲେ । ମୁମ୍ବାଇର ହିନ୍ଦୁଜା ଡାକ୍ତରଖାନାରେ ସେ ଏକ ଝିଅଙ୍କୁ ଜନ୍ମ ଦେଇଥିଲେ । ସନ ୨୦୧୯ରେ ସେ ଦ୍ୱିତୀୟ ସନ୍ତାନ ଭାବରେ ଆଉ ଏକ ଝିଅଙ୍କୁ ଜନ୍ମ ଦେଇଥିଲେ । ବୃତ୍ତି ୨୦୦୨ ୦୩: ପ୍ରଥମ ପ୍ରବେଶ ସନ ୨୦୦୨ରେ ପ୍ରଥମ ଥର ନିମନ୍ତେ ସେ ବିନୟ ଶିକ୍ଳଙ୍କର କୋଇ ମେର ଦିଲ ସେ ପୁଚ୍ଛେ ଚଳଚ୍ଚିତ୍ରେ ଅଭିନୟ ଆରମ୍ଭ କରିଥିଲେ ଯେଉଁଥିରେ ତାଙ୍କ ସାଥିରେ ଅଫତାବ ଶିବଦସନୀ ଥିଲେ ଓ ଅନ୍ୟାନ୍ୟ କଳାକାରମାନଙ୍କ ମଧ୍ୟରେ ସଞ୍ଜୟ କପୁର, ଜୟା ବଚ୍ଚନ ଓ ଅନୁପମ ଖେର ଇତ୍ୟାଦି ସ‌ହାୟକ ଭୂମିକାରେ ଅଭିନୟ କରିଥିଲେ । ଏହି ଚଳଚ୍ଚିତ୍ର ବକ୍ସ ଅଫିସରେ ଫେଲ ହୋଇଥିଲା । ଈଶା ତାଙ୍କର ଅଭିନୟ ନିମନ୍ତେ ସମାଲୋଚକମାନଙ୍କଠାରୁ ମିଶ୍ର ପ୍ରତିକ୍ରିୟା ପାଇଥଲେ । ରେଡକ୍ଲିଫର ସବେରା ଆର ସୋମେଶ୍ୱର ଲେଖିଥିଲେ,  "ଏକ ବ୍ୟକ୍ତି ଭାବରେ ଈଶାଙ୍କର ବିଶ୍ୱାସ ପ୍ରାୟ ଗର୍ବ ଦିଗକୁ ଚାଲିଯାଇଛି ।" ପ୍ଲାନେଟ ବଲିଉଡର ରାକେଶ ବୁଧୁ ଅନୁସାରେ ସେ ଭୟାନ ‌କ ନଥିଲେ, କିନ୍ତୁ ତୁଳନାତ୍ମକ ଭାବରେ ସେ ଉତ୍ତମ ନଥିଲେ । ଏକବାର ଖରାପ ନଥିଲେ, ନିଜ ଫ୍ୟାନମାନଙ୍କ ପାଇଁ ଭବିଷ୍ୟତରେ ବିଶ୍ୱାସ ହରେଇବା କଥା ନୁହେଁ । ବକ୍ସ ଅଫିସରେ ସଫଳ ନହେଲେ ମଧ୍ୟ ସେ ଅନେକ ପୁରସ୍କାର ପାଇଥିଲେ ଯେଉଁଥିରେ ୪୮ତମ ଫିଲିମ ଫେୟାର ପୁରସ୍କାର ଉତ୍ସବରେ ପ୍ରଥମ ପ୍ରବେଶର ଶ୍ରେଷ୍ଠ ଅଭିନେତ୍ରୀ ଭାବରେ ଫିଲିମଫେୟାର ପୁରସ୍କାର ଅନ୍ତର୍ଭୁକ୍ତ ଥିଲା ।
ଅଦିତି ଭାଟିଆ  (ଜନ୍ମ: ୨୯ ଅକ୍ଟୋବର ୧୯୯୯) ହିନ୍ଦୀ ଦୂରଦର୍ଶନ ଧାରାବାହିକରେ ସକ୍ରିୟ ଥିବା ଜଣେ ଭାରତୀୟ ଅଭିନେତ୍ରୀ  । ସେ ଷ୍ଟାର୍ ପ୍ଲସ୍‍‍ରେ ପ୍ରସାରିତ ହିନ୍ଦୀ ଦୂରଦର୍ଶନ ଧାରାବାହିକ ୟେ ହୈ ମୋହବତେଁରେ ରୁହି ଭୂମିକରେ ଅଭିନୟ ପାଇଁ ଜଣାଶୁଣା । ପ୍ରାରମ୍ଭିକ ଜୀବନ ଓ ଶିକ୍ଷା ଭାଟିଆ ୧୯୯୯ ମସିହାର ଅକ୍ଟୋବର ୨୯ ତାରିଖରେ ଜନ୍ମଗ୍ରହଣ କରିଥିଲେ । ୨୦୧୮ ମସିହାରେ, ସେ ମହାରାଷ୍ଟ୍ର ଷ୍ଟେଟ୍ ବୋର୍ଡ଼ ଅଫ୍ ସେକେଣ୍ଡାର ଆଣ୍ଡ୍ ହାୟାର୍ ସେକେଣ୍ଡାରୀ ଏଜୁକେସନ୍ ଅଧିନରେ ସେ ତାଙ୍କର ଇଣ୍ଟରମିଡିଏଟ୍ ଶିକ୍ଷା ଶେଷ କରିଥିଲେ । ଅଭିନୟ ଜୀବନ ଭାଟିଆ ଜଣେ ଶିଶୁ କଳାକାର ଭାବରେ ସେ ଅଭିନୟ ଜୀବନ ଆରମ୍ଭ କରିଥିଲେ, ଯେଉଁଥିରେ ସେ କିଛି ହିନ୍ଦୀ କଥାଚିତ୍ର ଓ ବିଜ୍ଞାପନ ଆଦିରେ କାମ କରିଥିଲେ । ୨୦୧୫ ମସିହାରେ, ସେ ଜୀ ଟିଭିରେ ପ୍ରସାରିତ ହିନ୍ଦୀ ଧାରାବାହିକ ଟସନ୍-ଏ-ଇସ୍କରେ ବବ୍‌ଲି ଭୂମିକାରେ ଅଭିନୟ କରିଥିଲେ । ୨୦୧୬ ମସିହାରୁ ୨୦୧୯ ଯାଏଁ ସେ ଷ୍ଟାର୍ ପ୍ଲସ୍‌ରେ ପ୍ରସାରିତ ଧାରାବାହିକ ୟେ ହୈ ମୋହବତେଁରେ ରୁହି ଭଲ୍ଲା ଭୂମିକାରେ ଅଭିନୟ କରିଥିଲେ । ସେ କମେଡ଼ି ନାଇଟ୍‌ସ୍ ବଚାଓ ତାଜା, କମେଡ଼ି ସର୍କସ୍ ଓ ଖତ୍‌ରା ଖତ୍‌ରା ଖତ୍‌ରାରେ କାମ କରିଥିଲେ ।
ବିଜୟଲକ୍ଷ୍ମୀ ପଟ୍ଟନାୟକ  (ଜନ୍ମ: ୩୦ ଅକ୍ଟୋବର ୧୯୫୫) ଜଣେ ଓଡ଼ିଆ ରାଜନୀତିଜ୍ଞ  । ସେ ବିଜୁ ଜନତା ଦଳର ପ୍ରତିନିଧି ଭାବରେ ୨୦୦୦ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ଖଣ୍ଡପଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ବିଧାୟକ ହୋଇ ୧୨ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହାପରେ ୨୦୦୪ ଓଡ଼ିଶା ବିଧାନ ସଭା ନିର୍ବାଚନରେ ସ୍ୱାଧୀନ ଭାବରେ ନିର୍ବାଚନ ଲଢ଼ି ପୁଣିଥରେ ଖଣ୍ଡପଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ବିଜୟଲକ୍ଷ୍ମୀ ପଟ୍ଟନାୟକ ୧୯୫୫ ମସିହାର ଅକ୍ଟୋବର ମାସ ୩୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଥିଲା ହୃଷୀକେଶ ପଟ୍ଟନାୟକ । ସେ କଳାରେ ସ୍ନାତକ କରିଥିଲେ । ବିଜୟଲକ୍ଷ୍ମୀ ଅରୁଣ କୁମାର ପଟ୍ଟନାୟକଙ୍କୁ ବିବାହ କରିଥିଲେ । ଏହି ଦମ୍ପତ୍ତିଙ୍କର ଗୋଟିଏ ପୁଅ ଓ ଗୋଟିଏ ଝିଅ ଅଛି । ବିଜୟଲକ୍ଷ୍ମୀଙ୍କର ପତି, ଅରୁଣ ଜଣେ ରାଜନୀତିଜ୍ଞ ଥିଲେ । ସେ ଜନତା ଦଳର ରାଜନୈତିକ ଦଳ ସହ ରାଜନୀତିରେ ସକ୍ରିୟ ଥିଲେ । ଅରୁଣ ୧୯୯୦ ମସିହାରେ ଖଣ୍ଡପଡ଼ା ବିଧାନ ସଭା ନିର୍ବାଚନ ମଣ୍ଡଳୀ ଆସନରୁ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଅରୁଣଙ୍କର ମୃତ୍ୟୁପରେ ବିଜୟଲକ୍ଷ୍ମୀ ଓଡ଼ିଶା ରାଜନୀତିରେ ଯୋଗ ଦେଇଥିଲେ । ରାଜନୈତିକ ଜୀବନ ବିଜୟଲକ୍ଷ୍ମୀଙ୍କ ପତିଙ୍କର ଦେହାନ୍ତପରେ ସେ ଓଡ଼ିଶା ରାଜନୀତିରେ ଯୋଗ ଦେଇଥିଲେ । ସେ ବିଜୁ ଜନତା ଦଳରେ ପ୍ରଥମେ ଯୋଗ ଦେଇଥିଲେ । ୨୦୦୦ ମସିହାରରେ ବିଜୟଲକ୍ଷ୍ମୀ ପ୍ରଥମଥର ପାଇଁ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୨୦୦୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ବିଜୟଲକ୍ଷ୍ମୀ ବିଜୁ ଜନତା ଦଳର ପ୍ରତିନିଧି ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ଓଡ଼ିଶା ବିଧାନ ସଭାର ୧୨ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ବିଜୟଲକ୍ଷ୍ମୀ ଏହି ବିଧାନ ସଭାରେ ୨୦୦୦ ମସିହାରୁ ବିଜୁ ଜନତା ଦଳର ପ୍ରଥମ ସରକାର ୨୦୦୪ ମସିହାରେ ଭଙ୍ଗ ହେବାଯାଏଁ ବିଧାୟିକା ଭାବରେ କାର୍ଯ୍ୟ କରିଥିଲେ । ଏହି ବିଧାନ ସଭାରେ ବିଜୟଲକ୍ଷ୍ମୀ ଗୃହ ରେଳ କମିଟି, ଗୃହ ମହିଳା ଓ ଶିଶୁ ବିକାଶ କଲ୍ୟାଣ କମିଟି, ପାଠାଗାର କମିଟି ଆଦିର ଜଣେ ସଦସ୍ୟ ଭାବରେ କାର୍ଯ୍ୟ କରିଥିଲେ । ଏହାର ପରବର୍ତ୍ତୀ ନିର୍ବାଚନ, ୨୦୦୪ ଓଡ଼ିଶା ବିଧାନ ସଭା ନିର୍ବାଚନରେ ସେ ପୁଣିଥରେ ଖଣ୍ଡପଡ଼ା ଆସନରୁ ନିର୍ବାଚନ ଲଢ଼ିଥିଲେ, ମାତ୍ର ଏହି ନିର୍ବାଚନରେ ସେ ବିଜୁ ଜନତା ଦଳର ପ୍ରତିନିଧି ଭାବରେ ନୁହେଁ, ଜଣେ ସ୍ୱାଧୀନ ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ଓଡ଼ିଶା ବିଧାନ ସଭାର ୧୩ଶ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୨୦୦୪ ମସିହାରୁ ୨୦୦୯ ମସିହାଯାଏଁ ବିଧାୟିକା ଭାବରେ କାର୍ଯ୍ୟ କରିଥିଲେ । ଏହି ବିଧାନ ସଭାରେ ସେ ବିଭିନ୍ନ କମିଟିର ଜଣେ ସଦସ୍ୟ ଭାବରେ କାର୍ଯ୍ୟ କରିଥିଲେ । ୨୦୦୯ ଓଡ଼ିଶା ବିଧାନ ସଭା ନିର୍ବାଚନରେ ବିଜୟଲକ୍ଷ୍ମୀ ବିଜୁ ଜନତା ଦଳ ପରିତ୍ୟାଗ କରି ଭାରତୀୟ ଜନତା ପାର୍ଟିରେ ଯୋଗ ଦେଇଥିଲେ ଓ ଭାଜପାର ପ୍ରତିନିଧି ଭାବରେ ପୁଣିଥରେ ଖଣ୍ଡପଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ମାତ୍ର ଏହି ନିର୍ବାଚନରେ ସେ ମାତ୍ର ୩,୩୩୨ ଖଣ୍ଡ ଭୋଟ ପାଇ ୩ୟ ସ୍ଥାନରେ ରହି ପରାଜିତ ହୋଇଥିଲେ । ଏହି ନିର୍ବାଚନରେ ବିଜୁ ଜନତା ଦଳର ପ୍ରାର୍ଥୀ ସିଦ୍ଧାର୍ଥ ଶେଖର ସିଂହ ସମୁଦାୟ ୬୧,୬୫୪ ଖଣ୍ଡ ଭୋଟ ପାଇବା ସହ ବିଜୟୀ ହୋଇଥିଲେ ଏବଂ ଭାରତୀୟ ଜାତୀୟ କଂଗ୍ରେସ ଦଳର ପ୍ରାର୍ଥୀ ସୌମ୍ୟ ରଞ୍ଜନ ପଟ୍ଟନାୟକ ସମୁଦାୟ ୪୪,୮୪୦ ଖଣ୍ଡ ଭୋଟ ପାଇଁ ୨ୟ ସ୍ଥାନରେ ରହିଥିଲେ ।
ଆଜଟ୍ରିଓନାମ  ( , ଏକ ବ୍ୟବସାୟୀକ ନାମ ) ଏକ ଆଣ୍ଟିବାୟୋଟିକ   ଔଷଧ ଯାହା ସୁଡୋମାନାସ ଏରୁଜିନୋସା   ଭଳି ଗ୍ରାମ-ନେଗେଟିଭ ବ୍ୟାକ୍ଟେରିଆ  ସଂକ୍ରମଣର ଚିକିତ୍ସା ନିମନ୍ତେ ବ୍ୟବ‌ହାର କରାଯାଏ  । ଏହି ଜୀବାଣୁ ଯୋଗୁ ଅସ୍ଥି ସଂକ୍ରମଣ  , ଏଣ୍ଡୋମେଟ୍ରାଇଟିସ  , ଉଦର ଅଭ୍ୟନ୍ତର ସଂକ୍ରମଣ  , ନିମୋନିଆ, ମୂତ୍ରାଙ୍ଗ ସଂକ୍ରମଣ ଓ ସେପ୍ସିସ ଆଦି ରୋଗ ହୁଏ । ଏହି ଔଷଧ ଶିରାଭ୍ୟନ୍ତରରେ  , ମାଂସପେଶୀରେ   ବା ପ୍ରଶ୍ୱାସରେ   ଦିଆଯାଏ । ସାଧାରଣତଃ ଇଞ୍ଜେକସନ ନେଇଥିବା ସ୍ଥାନରେ କଷ୍ଟ, ବାନ୍ଟି ଓ ରାସ ଦେଖାଯାଏ । ପ୍ରଶ୍ୱାସରେ ନେଲେ କାଶ, ବାନ୍ତି ଓ ଶବ୍ଦ ସ‌ହିତ ଶ୍ୱାସକ୍ରିୟା ହୁଇଜ   ହୋଇପାରେ । ପାର୍ଶ୍ୱ ପ୍ରତିକ୍ରିୟା ସାଂଘାତିକ ହେଲେ କ୍ଲସ୍ଟ୍ରିଡିଅମ ଡିଫିସିଲ ସଂକ୍ରମଣ   ଓ ଆନାଫାଇଲାକ୍ସିସ   ଭଳି ଆଲର୍ଜି ପ୍ରତିକ୍ରିୟା   ହୋଇପାରେ । ବିଟା-ଲାକ୍ଟମ  ଆଲର୍ଜୀ ଥିବା ବ୍ୟକ୍ତିଙ୍କର କମ ଆଜଟ୍ରିଓନାମ ଆଲର୍ଜି ହୁଏ । ଗର୍ଭାବସ୍ଥାରେ ଏହାର ବ୍ୟବ‌ହାର ନିରାପଦ ଜଣାଯାଏ । ଏହା ଏକ ମୋନୋବ୍ୟାକ୍ଟମ   ଶ୍ରେଣୀର ଔଷଧ । ଆଜଟ୍ରିଓନାମ ଏକ ଜୀବାଣୁ ନାଶକ ଔଷଧ ଯାହା ଜୀବାଣୁର କୋଷ କାନ୍ଥ ତିଆରିକୁ   ଅବରୋଧ କରେ । ସନ ୧୯୮୬ରେ ଡାକ୍ତରୀ ବ୍ୟବ‌ହାର ନିମନ୍ତେ ଆଜଟ୍ରିଓନାମ ସ୍ୱୀକୃତି ପ୍ରାପ୍ତ ହେଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ   ନାମରେ ମିଳେ । ଇଞ୍ଜେକସନ କ୍ରୟ ମୂଲ୍ୟ ଦୈନିକ ୨୮.୨୦ପାଉଣ୍ଡ ଓ ପ୍ରଶ୍ୱାସ ଔଷଧ ଗୋଟିଏ କୋର୍ଷ ଚିକିତ୍ସାର ମୂଲ୍ୟ ୨,୧୮୨ ପାଉଣ୍ଡ । କ୍ରୋମୋବ୍ୟାକ୍ଟେରିଅମ‌ ବାୟୋଲାସିଅମ   ଜୀବାଣୁରୁ ନିର୍ଗତ ଏକ ରାସାୟନିକ ସଂସ୍କରଣ ପଦାର୍ଥ ।
ଜ୍ୟୋତି ନନ୍ଦ  (ଜନ୍ମ : ୧୫ ଡିସେମ୍ବର ୧୯୫୫) ଜଣେ ଓଡ଼ିଆ ସାହିତ୍ୟିକ  । ଉପନ୍ୟାସ, ଗଳ୍ପ ଓ ଅନୁବାଦରେ ସେ ନିଜ ଲେଖନୀ ଚାଳନା କରନ୍ତି । ବୃତ୍ତିରେ ସେ ଥିଲେ ଜଣେ ଇତିହାସ ପ୍ରାଧ୍ୟାପକ ।
ଅନାରକଲି ଆକାର୍ଶା‌  ସିଂହାଲା:        , ଜନ୍ମ: ୧୨ ଜୁଲାଇ ୧୯୮୭  ଜଣେ ଶ୍ରୀଲଙ୍କା ଚଳଚ୍ଚିତ୍ର ଅଭିନେତ୍ରୀ, ମଡେଲ, ଗାୟିକା, ଟିଭି ହୋଷ୍ଟ ଏବଂ ଜଣେ ରାଜନେତା ଅଟନ୍ତି । ସେ ୨୦୦୪ ମସିହାରେ ମିସ ଶ୍ରୀଲଙ୍କା ମୁକୁଟ ପିନ୍ଧିଥିଲେ ଏବଂ ୨୦୦୪ ମସିହାରେ ମିସ ୱାର୍ଲଡ଼ ସୌନ୍ଦର୍ଯ୍ୟ ପ୍ରତିଯୋଗିତାରେ ଶ୍ରୀଲଙ୍କାର ପ୍ରତିନିଧିତ୍ୱ କରିଥିଲେ । ସେ ଏକ ବ୍ରାଣ୍ଡ ଆମ୍ବାସଡ଼ର ଏବଂ ଏକ ପାଣ୍ଠି ସଂଗ୍ରହକାରୀ ଭାବେ କାର୍ଯ୍ୟ କରିଛନ୍ତି । ସେ କଲମ୍ବୋ ଇଣ୍ଟରନ୍ୟାସନାଲ ସ୍କୁଲରେ ପଢ଼ିଛନ୍ତି । ଚଳଚ୍ଚିତ୍ର କ୍ୟାରିଅର ଅଭିନୟ କରିବାପାଇଁ ତାଙ୍କର ପ୍ରଥମ ସୁଯୋଗ ସେତେବେଳେ ଆସିଥିଲା ଯେତେବେଳେ ୧୯୯୫ ମସିହାରେ ଟେଲିଡ୍ରାମା  "ଇତି ପାହନ" ର ନିର୍ଦ୍ଦେଶନା ଏବଂ ପ୍ରଯୋଜନା କରିଥିବା ସୋମରତ୍ନେ ଦିସାନାୟକେ ଏବଂ ରେଣୁକା ବାଲାସୁରିଆ ଇଂରାଜୀରେ ପାରଙ୍ଗମ ଥିବା ଏକ ଛୋଟ ଝିଅକୁ ଖୋଜିଥିଲେ । ନାଟକରେ ସେ ପ୍ରସିଦ୍ଧ ଅଭିନେତ୍ରୀ ଭାସାନ୍ଥୀ ଚଥୁରାନୀଙ୍କ ପାଖରେ  "ଡେଜି ସୁଜାନ୍"  ଭୂମିକାରେ ଅଭିନୟ କରିଥିଲେ । ପ୍ରାୟ ସାତ ବର୍ଷର ବ୍ୟବଧାନ ପରେ, ସେ ୨୦୦୩ ମସିହାରେ ଅଭିନୟକୁ ଫେରିଥିଲେ ଯେତେବେଳେ ୧୫ ବର୍ଷ ବୟସରେ ତାଙ୍କୁ ପିସ ଟ୍ରିବଲରେ ମୁଖ୍ୟ ଭୂମିକାରେ କାଷ୍ଟ କରାଯାଇଥିଲା । ପରବର୍ତ୍ତୀ ସମୟରେ ସେ ଅନେକ ସଫଳ ଚଳଚ୍ଚିତ୍ରରେ ଅଭିନୟ କରିଥିଲେ ଏବଂ ସିହିନାୟକ ପାଟା ପାତିନରେ  "ଇନୋକା"  ଏବଂ ସାନଥୁୱାରାନାୟାରେ  "ତାନିଆ"  ଭୂମିକାରେ ଅଭିନୟ କରି ଟେଲିଡ୍ରାମା ପ୍ରଦର୍ଶନରେ ପ୍ରଶଂସା ପାଇଥିଲେ । ସେ ଶ୍ରୀଲଙ୍କା ସିନେମା ଇତିହାସରେ ସବୁଠାରୁ ଲୋକପ୍ରିୟ ଅଭିନେତ୍ରୀ ପୁରସ୍କାର ଜିତିବାରେ ଆଜି ପର୍ଯ୍ୟନ୍ତ ସର୍ବକନିଷ୍ଠ ଅଭିନେତ୍ରୀ ଅଟନ୍ତି । ରାଜନୈତିକ କ୍ୟାରିଅର ଅନାରକଲି ୨୦୦୯ ମସିହାରେ ଦକ୍ଷିଣ ପ୍ରାଦେଶିକ ପରିଷଦ ନିର୍ବାଚନରେ ଗାଲେ ଜିଲ୍ଲା ପାଇଁ ପ୍ରତିଦ୍ୱନ୍ଦିତା କରିଥିଲେ ଏବଂ ୨୯ ଅକ୍ଟୋବର୨୦୦୯ ମସିହାରେ ସେ ଦକ୍ଷିଣ ପ୍ରଦେଶ ପରିଷଦକୁ ନିର୍ବାଚିତ ହୋଇଥିଲେ । ସେ ଆଜି ପର୍ଯ୍ୟନ୍ତ ସର୍ବକନିଷ୍ଠ ମହିଳା କାଉନସିଲର ଏବଂ ପରିଷଦର ଏକମାତ୍ର ମହିଳା ସଦସ୍ୟ ଅଟନ୍ତି । ହୋଷ୍ଟ ଅନାରକଲି ଟିଭି ଡେରାନାରେ ନିଜର ଟିଭି ଶୋ  "ଅନାରକଲି ଲାଇଭ"  ଆୟୋଜନ କରିଥିଲେ । ସେ ଡେରାନା ମ୍ୟୁଜିକ ଆୱାର୍ଡ ୨୦୧୦ ମଧ୍ୟ ଆୟୋଜନ କରିଥିଲେ । ସେ ସ୍ୱର୍ଣ୍ଣାଭିନୀରେ ଅନାରକଲିଙ୍କ ସହ ନିଜର ଟକ୍ ସୋ, ଲାଇଭ ରବିବାର ଆୟୋଜନ କରିଥିଲେ ।
ନିଓବିଅମ  (ଆଗରୁ ଥିଲା) ହେଉଛି ଏକ ରାସାୟନିକ ମୌଳିକ ଯାହାର ପ୍ରତୀକ  (ଆଗରୁ ଥିଲା) ଓ ପରମାଣୁ କ୍ରମାଙ୍କ ୪୧  ।
ଭାଲେଶ୍ୱର ମହାଦେବ ମନ୍ଦିର  ନେପାଳୀ:             ଏକ ହିନ୍ଦୁ ମନ୍ଦିର ଯାହା କାଠମାଣ୍ଡୁ ଉପତ୍ୟକାର   ଦକ୍ଷିଣ ପଶ୍ଚିମ ଦିଗରେ ଥିବା ଚନ୍ଦ୍ରଗିରି ପାହାଡ଼   ଉପରେ ଅବସ୍ଥିତ । ଏହି ମନ୍ଦିର ଭଗବାନ ଶିବଙ୍କୁ   ସମର୍ପିତ ହୋଇଛି । ଏହି ମନ୍ଦିର ସମୁଦ୍ର ପତନଠାରୁ ୨୫୫୧ ମିଟର ଉପରେ ତିଆରି ହୋଇଛି । ଏକ ଐତିହାସିକ ଓ ଧାର୍ମିକ ସ୍ଥଳରେ ଚନ୍ଦ୍ରଗିରି ତିଆରି କରିଥିଲେ । ସ୍ଥପତି ଶଙ୍କର ନାଥ ରିମାଲ ଏହି ମନ୍ଦିରର ନକ୍ସା ତିଆରି କରିଥିଲେ । ପୌରାଣିକ ମହତ୍ୱ ପୁରାଣ ଅନୁସାରେ ସତୀ ଦେବୀଙ୍କର ମୃତ ଶରୀରକୁ କାନ୍ଧରେ ପକେଇ କ୍ରୋଧ ବଶତଃ ବୁଲୁ ବୁଲୁ ସେହି ଶରୀର ଖଣ୍ଡ ଖଣ୍ଡ ହୋଇ ବିଭିନ୍ନ ସ୍ଥାନରେ ଖସିପଡ଼ିଥିଲା । ତାଙ୍କର କପାଳ ଅଂଶଟି ପଡ଼ିଥିବା ସ୍ଥାନରେ ସେହି ମନ୍ଦିର ନିର୍ମିତ ହୋଇଛି । ନେପାଳି ଭାଷାରେ ଏହି ପାହାଡ଼ ଗୋଙ୍ଗା ଦଣ୍ଡା ନାମରେ ପରିଚିତ । ଦଣ୍ଡା ଅର୍ଥ ପାହାଡ଼ । ଏହି ଶିବଙ୍କୁ ଇଚ୍ଛେଶ୍ୱର ମହାଦେବ ମଧ୍ୟ କୁହାଯାଏ । ଐତିହାସିକ ମହତ୍ୱ ନେପାଳର ଏକତ୍ରିକରଣ ଅଭିଯାନ ସେହି ଚନ୍ଦ୍ରଗିରି ପାହାଡ଼ଠାରୁ ଆରମ୍ଭ ହୋଇଥିଲା । ପୃଥ୍ୱୀ ନାରାୟଣ ଶାହ ପ୍ରଥମ ଥର ପାଇଁ ସେହି ପାହାଡ଼ଠାରେ କାଠମାଣ୍ଡୁକୁ ନେପାଳର ରାଜଧାନୀ କରିବାକୁ ଯୋଜନା କରିଥିଲେ । ମନ୍ଦିର ପରିସର ଏହି ମନ୍ଦିର ହତା ମଧ୍ୟରେ ଅନେକ ହିନ୍ଦୁ ଦେବ ଦେବୀଙ୍କର ମନ୍ଦିର ଅଛି । ଆଉ ମଧ୍ୟ ସେଠାରେ ଗୋଟିଏ ଦର୍ଶନ ମୀନାର, ଭୋଜନାଳୟ, ଉପହାର ଦୋକାନ, ବାଂକ୍ୱେଟ ହଲ, ୩ଡି ହଲ ଇତ୍ୟାଦି ଅଛି ।
ସାମୁଦ୍ରିକ ସ୍ତନ୍ୟପାୟୀ  (ଇଂରାଜୀ ଭାଷାରେ ) ପ୍ରାଣୀମାନେ ଜଳଚର ପ୍ରାଣୀ   ଓ ବଞ୍ଚିବା ପାଇଁ ସେମାନେ ସମୁଦ୍ର ଓ ଅନ୍ୟାନ୍ୟ ସାମୁଦ୍ରିକ ପ୍ରାଣୀମାନଙ୍କ   ଉପରେ ନିର୍ଭର କରନ୍ତି । ମୁଖ୍ୟତଃ ଏହି ପ୍ରାଣୀମାନଙ୍କର ନାମ ସିଲ  , ତିମି  , ସେରେନିଆ  , ସାମୁଦ୍ରିକ ଓଟ୍ଟର  ( : ) ଓ ପୋଲାର ବିଅର   ବା ମେରୁ ଭାଲୁ  । ସେମାନେ ଏକ ଅନୌପଚାରିକ ଦଳ ଓ ତାଙ୍କର ଜୀବନ ସଂଘର୍ଷ ଓ ଖାଦ୍ୟ ପାଇଁ ସାମୁଦ୍ରିକ ଜଳବାୟୁ ଉପରେ ନିର୍ଭର କରନ୍ତି । ସାମୁଦ୍ରିକ ସ୍ତନ୍ୟପାୟୀମାନଙ୍କର ଜଳଚର ଜୀବନ‌ଚର୍ଯ୍ୟା ନିମନ୍ତେ ହୋଇଥିବା ରୂପାନ୍ତର ଜାତି ଅନୁସାରେ ପୃଥକ ହୁଏ । ଉଭୟ ସେଟାସିଆନ ଓ ସାଇରେନିଆନ ପ୍ରାଣୀମାନେ ସମ୍ପୁର୍ଣ୍ଣରୁପେ ଜଳ ଅଧିବାସୀ ଅଟନ୍ତି । ସିଲ ଓ ସମୁଦ୍ର ସିଂହ ଅର୍ଦ୍ଧ ଜଳ ଅଧିବାସୀ; ତାଙ୍କର ଅଧିକାଂଶ ସମୟ ଜଳରେ କଟେ କିନ୍ତୁ ଯୌନ ସଙ୍ଗମ, ପ୍ରକନନ ଓ ମୋଲ୍ଟିଙ୍ଗ   ପାଇଁ ସ୍ଥଳ ଭାଗକୁ ଆସନ୍ତି । ଓଟ୍ଟର ଓ ମେରୁ ଭାଲୁମାନେ ଏହାର ଠିକ୍ ବିପରୀତ ଅର୍ଥାତ ଜଳରେ ବାସ କରିବା ନିମନ୍ତେ କମ ଅନୁକୁଳିତ ଅଟନ୍ତି । ସେମାନଙ୍କର ଖାଦ୍ୟ ମଧ୍ୟ ଭିନ୍ନ ଭିନ୍ନ ହୋଇଥାଏ । କେହି କେହି ଜୁପ୍ଲାଙ୍କଟନ   ଖାଆନ୍ତି ଓ ଅନ୍ୟମାନେ ମାଛ, ସେଲଫିସ, ସ୍କୁଇଡ, ସାମୁଦ୍ରିକ ଘାସ ଓ ଅଳ୍ପ କେତେକ ଅନ୍ୟ ସ୍ତନ୍ୟପାୟୀ ପ୍ରାଣୀଙ୍କୁ ଖାଆନ୍ତି । ସାମୁଦ୍ରିକ ସ୍ରନ୍ୟପାୟୀମାନଙ୍କର ସଂଖ୍ୟା ସ୍ଥଳଭାଗର ସ୍ତନ୍ୟପାୟୀଙ୍କ ସଂଖ୍ୟା ଅପେକ୍ଷା କମ୍ କିନ୍ତୁ ତାଙ୍କର ପର୍ଯ୍ୟାବରଣ ଭୂମିକା ବ‌ହୁତ ଅଧିକ, ବିଶେଷତଃ ସାମୁଦ୍ରିକ ଇକୋସିଷ୍ଟମର ରକ୍ଷଣାବେକ୍ଷଣରେ ଓ ଶିକାର ସଂଖ୍ୟା ନିୟନ୍ତ୍ରଣରେ । ସାମୁଦ୍ରିକ ସ୍ତନ୍ୟପାୟୀଙ୍କ ମଧ୍ୟରୁ ପ୍ରାୟ ୨୩% ପ୍ରାଣୀଙ୍କର ଜୀବନ‌ ବିପଦାପନ୍ନ ଅଛି । ପ୍ରାୟ ୧୨୯ ପ୍ରଜାତିର ସାମୁଦ୍ରିକ ସ୍ତନ୍ୟପାୟୀ ପ୍ରାଣୀ ବଞ୍ଚିବା ନିମନ୍ତେ ସମୁଦ୍ର ଉପରେ ନିର୍ଭର କରନ୍ତି । ଅନ୍ୟ ପକ୍ଷରେ ସେମାନଙ୍କୁ ଆଦିମ ଅଧିବାସୀମାନେ ଖାଦ୍ୟ ଓ ଅନ୍ୟାନ୍ୟ ଉତ୍ସ ପାଇଁ ଶିକାର କରୁଥିଲେ । ବାଣିଜ୍ୟିକ ଉଦ୍ୟୋଗ ନିମନ୍ତେ ସେମାନେ ଲକ୍ଷ ଥିଲେ ଯେପରିକି ତିମି ଓ ସିଲ । ଏହି ବାଣିଜ୍ୟିକ ଶିକାର ନିମନ୍ତେ ସ୍ଟେଲର ସମୁଦ୍ର ଗାଈ    '  , ସମୁଦ୍ର ମିଙ୍କ  , ଜାପାନ ସାମୁଦ୍ରିକ ସିଂହ   ଓ କ୍ୟାରିବିଆନ ମଙ୍କ ସିଲ   ଇତ୍ୟାଦି ପ୍ରାଣୀ ପୃଥିବୀ ବକ୍ଷରୁ ଲୋପ ପାଇଗଲେ । ବାଣିଜ୍ୟିକ ଶିକାର ବନ୍ଦ ହେବା ପରେ ଗ୍ରେ ତିମି   ଓ ନର୍ଦର୍ଣ୍ଣ ହାତୀ ସିଲ   ସଂଖ୍ୟା ବୃଦ୍ଧି ପାଇବାରେ ଲାଗିଛି ଓ ବିପରୀତ କ୍ରମେ ନର୍ଥ ଆଟଲାଣ୍ଟିକ ରାଇଟ ତିମି   ଭଳି ପ୍ରାଣୀଙ୍କ ସଂଖ୍ୟା ବିପଦଜନ‌କ ଭାବରେ କମୁଛି   । ଶିକାର ବ୍ୟତୀତ ମାଛ ଧରାଳୀଙ୍କ ଜାଲରେ ପଡ଼ି ଛନ୍ଦି ହୋଇ ଭୋକରେ ଅନେକ ସାମୁଦ୍ରିକ ସ୍ତନ୍ୟପାୟୀ ମୃତ୍ୟୁ ମୁଖରେ ପତିତ ହୁଅନ୍ତି । ଏହା ବ୍ୟତୀତ ଦୃତଗାମୀ ଜାହାଜ ଚାଲିବା ସମୟରେ ଧକ୍କା ଲାଗିବା ଯୋଗୁ ବିରାଟକାୟ ସାମୁଦ୍ରିକ ସ୍ତନ୍ୟପାୟୀଙ୍କ ମଧ୍ୟରୁ ଅନେକ ମରିଯାଆନ୍ତି । ଆବାସ ସ୍ଥାନର ଅଧୋଗତି   କାରଣରୁ ଅନେକ ସ୍ରନ୍ୟପାୟୀ ଖାଦ୍ୟ ଯୋଗାଡ଼ରେ ସମର୍ଥ ହୋଇପାରନ୍ତି ନାହିଁ । ଉଦାହରଣ ସ୍ୱରୂପ ଶବ୍ଦ ପ୍ରଦୂଷଣ   ଓ ଗ୍ଲୋବାଲ ୱାର୍ମିଙ୍ଗ ପ୍ରଭାବ   ଯୋଗୁ ମଧ୍ୟ ମେରୁ ଅଞ୍ଚଳର ଜଳବାୟୁ ପ୍ରଦୂଷିତ ହେଉଛି ।
ସଚ୍ଚିଦାନନ୍ଦ ଦେଓ  (୧୫ ଅକ୍ଟୋବର ୧୯୨୩ - ୨୭ ଡିସେମ୍ବର ୨୦୧୯) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୭୧ ଓ ୧୯୭୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଚିକିଟି ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୫ମ ଓ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ସଚ୍ଚିଦାନନ୍ଦ ଦେଓ ୧୯୨୩ ମସିହାର ଅକ୍ଟୋବର ୧୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଗୌରଚନ୍ଦ୍ର ଦେଓ ଓ ପତ୍ନୀଙ୍କ ନାମ ମଞ୍ଜରୀ ଦେବୀ । ତାଙ୍କ ବୋହୂ ଉଷା ଦେବୀ ମଧ୍ୟ ଜଣେ ରାଜନିତିଜ୍ଞା, ଯିଏକି ଓଡ଼ିଆ ବିଧାନ ସଭାରେ ବିଧାୟିକା ଭାବରେ କାର୍ଯ୍ୟ କରୁଛନ୍ତି । ରାଜନୈତିକ ଜୀବନ ସଚ୍ଚିଦାନନ୍ଦ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ମୃତ୍ୟୁ ସଚ୍ଚିଦାନନ୍ଦ ୨୦୧୯ ମସିହାର ଡିସେମ୍ବର ୨୭ ତାରିଖରେ ୯୬ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଇଲୈୟାରାଜା ଜଣେ ଭାରତୀୟ ଗୀତିକାର, ଚଳଚ୍ଚିତ୍ର ସଂଗୀତ ସଂଯୋଜକ, ଯନ୍ତ୍ର ସଂଗୀତ ବାଦକ, ଗାୟକ, ସଂଗୀତକାର ତଥା ଚଳଚ୍ଚିତ୍ର ପ୍ରଯୋଜକ । ଭାରତୀୟ ସଂଗୀତରେ ପାଶ୍ଚାତ୍ୟ ସଂଗୀତର ସମ୍ମିଶ୍ରଣ   କ୍ଷେତ୍ରରେ ସେ ଅନେକ ସଫଳ ପରୀକ୍ଷା ନିରୀକ୍ଷା କରିଥିବାରୁ ସଂଗୀତ ଜଗତରେ ବିଶେଷ କରି ତାମିଲ ଭାଷୀ ସଂଗୀତରେ ସେ ଏକ ସ୍ୱତନ୍ତ୍ର ସ୍ଥାନ ସୃଷ୍ଟି କରିପାରିଛନ୍ତି । ଭାରତୀୟ ଲୋକ ସଂଗୀତ ତଥା ପରମ୍ପରାଗତ ସଂଗୀତରେ ପାଶ୍ଚାତ୍ୟ ସଂଗୀତ କଳାର ପ୍ରୟୋଗ କ୍ଷେତ୍ରରେ ମଧ୍ୟ ତାଙ୍କ ଅବଦାନ ଅନେକ । ଲଣ୍ଡନସ୍ଥିତ ଦ୍ୱାରା ପ୍ରସ୍ତୁତ ଏକ ସଂଗୀତର ସ୍ୱର ସଂଯୋଜନା ମାତ୍ର ୧୩ ଦିନ ମଧ୍ୟରେ ରଚନା କରିବାରେ ସେ ହେଉଛନ୍ତି ପ୍ରଥମ ଏସୀୟ ସଂଗୀତକାର । ବାଲ୍ୟ ଜୀବନ ଓ ଶିକ୍ଷା ୨ ଜୁନ ୧୯୪୩ରେ ତାମିଲନାଡୁର ଥେନି ଜିଲ୍ଲା ଅନ୍ତର୍ଗତ ପାନ୍ନାଇପୁରମଠାରେ ଏକ ସାଧାରଣ ମଧ୍ୟବିତ୍ତ ପରିବାରରେ ଜନ୍ମିତ ଇଲୈୟାରାଜାଙ୍କ ପିଲାଦିନ ନାମ ଥିଲା ଜ୍ଞାନଥେସିକନ୍ । ସ୍କୁଲକୁ ଯିବାପରେ ବାପା ତାଙ୍କ ନାମ ବଦଳାଇ ରାଜାୟା କରିଦେଲେ, ହେଲେ ଗାଆଁରେ କିନ୍ତୁ ତାଙ୍କ ଡାକନାମ ଥିଲା ରାସାୟା ।. ଇତିମଧ୍ୟରେ ବାଦ୍ୟ ଯନ୍ତ୍ର ଶିକ୍ଷା କରିବାପାଇଁ ସେ ମାଷ୍ଟର ଧନରାଜଙ୍କ ପାଖକୁ ଗଲେ । ମାଷ୍ଟର ଧନରାଜ ତାଙ୍କ ନାମ ରଖିଲେ ରାଜା ।. ତାଙ୍କର ପ୍ରଥମ ତାମିଲ ଚଳଚ୍ଚିତ୍ର ଆନ୍ନାକିଲିର ପ୍ରଯୋଜକ ପଞ୍ଚୁ ଅରୁଣାଚଲମ ତାଙ୍କ ନାଆଁରେ ଇଲୈୟା  (ଅର୍ଥ: ଛୋଟ) ଯୋଡିଦେଇ ତାଙ୍କ ନୂଆ ନାଆଁ ରଖିଲେ ଇଲୈୟାରାଜା  । ଜୀବାଙ୍କୁ ବିବାହ କରିଥିବା ଇଲୈୟାରାଜା ହେଇଛନ୍ତି ତିନୋଟି ସନ୍ତାନର ଜନକ, ଯଥା, କାର୍ତିକ ରାଜା, ଯୁବା ଶଙ୍କର ରାଜା ଏବଂ ଭବତରିଣୀ । ପ୍ରତ୍ୟେକେ ଚଳଚ୍ଚିତ୍ର ସଂଗୀତ ସଂଯୋଜକ ତଥା ଗାୟକ ।. ୩୧ ଅକ୍ଟୋବର ୨୦୧୧ରେ ସ୍ତ୍ରୀ ଜୀବା ମୃତ୍ୟୂବରଣ କରନ୍ତି । ଗାଙ୍ଗାଇ ଅମରନ ନାମରେ ଇଲୈୟାରାଜା ଙ୍କର ଜଣେ ଭାଇ ଅଛନ୍ତି । ତାମିଲ ଚଳଚ୍ଚିତ୍ର ଜଗତରେ ସେ ମଧ୍ୟ ଜଣେ ସଂଗୀତ ନିର୍ଦ୍ଦେଶକ ତଥା ଗୀତୀକାର । ସଙ୍ଗୀତକାର ଜୀବନ ପିଲାଟିଦିନରୁ ସେ ତାମିଲଭାଷୀ ଲୋକ ସଂଗୀତ ତଥା ପରମ୍ପରାଗତ ସଂଗୀତ ଶୁଣିବାକୁ ଭଲପାଉଥିଲେ । ମାତ୍ର ୧୪ ବର୍ଷ ବୟସରେ ସେ ତାଙ୍କ ଭାଇ ପାଭାଲାର ବରଦାରାଜନଙ୍କଦ୍ୱାରା ପରିଚାଳିତ ଏକ ଭ୍ରମଣକାରୀ ସଂଗୀତକାର ଦଳରେ ଯୋଗ ଦେଲେ ଏବଂ ପାଖାପାଖି ଦଶ ବର୍ଷ କାଳ ଦକ୍ଷିଣ ଭାରତର ବହୁ ସ୍ଥାନରେ ସଂଗୀତ ପରିବେଷଣ କଲେ । ସେହି ସମୟରେ ସେ ଭାରତର ପ୍ରଥମ ପ୍ରଥାନ ମନ୍ତ୍ରୀ ଜବାହରଲାଲ ନେହେରୁଙ୍କ ଅନୁରୋଧ କ୍ରମେ ପ୍ରଥମ କରି ତାମିଲ କବି କାନ୍ନାଡାସାନ୍ଙ୍କ ଲିଖିତ ଏକ କବିତାର ସଂଗୀତ ସଂଯୋଜନା କରିଥିଲେ । ୧୯୬୮ ମସିହାରେ ପ୍ରଫେସର ଧନରାଜଙ୍କ ସହ ମିଶି ସେ ଏକ ସଂଗୀତ ପାଠ୍ୟକ୍ରମ ମାଡ୍ରାସଠାରେ ଆରମ୍ଭ କଲେ । ପରବର୍ତ୍ତୀ ସମୟରେ ସେ ଟ୍ରିନିଟି କଲେଜ ଅଫ୍ ମ୍ୟୁଜିକର ଡିଷ୍ଟାନ୍ସ ଲେର୍ଣିଙ୍ଗ ପାଠ୍ୟକ୍ରମ ଜରିଆରେ କ୍ଳାସିକାଲ ଗିଟାର ଶିକ୍ଷ କରି ସ୍ୱର୍ଣ୍ଣ ପଦକ ଲାଭ କରିଥିଲେ । ପୁରସ୍କାର ଓ ସମ୍ମାନ ୧୯୮୪- ଜାତୀୟ ଚଳଚ୍ଚିତ୍ର ପୁରସ୍କାର -ସାଗର ସଂଗମ ଚଳଚ୍ଚିତ୍ରରେ ଶ୍ରେଷ୍ଠ ସଂଗୀତ ନିର୍ଦ୍ଦେଶକ ଭାବେ ୧୯୮୬-ଜାତୀୟ ଚଳଚ୍ଚିତ୍ର ପୁରସ୍କାର - ସିନ୍ଧୁ ଭୈରବୀ ଚଳଚ୍ଚିତ୍ରରେ ଶ୍ରେଷ୍ଠ ସଂଗୀତ ନିର୍ଦ୍ଦେଶକ ଭାବେ ୧୯୮୯-ଜାତୀୟ ଚଳଚ୍ଚିତ୍ର ପୁରସ୍କାର - ରୁଦ୍ର ବୀଣା ଚଳଚ୍ଚିତ୍ରରେ ଶ୍ରେଷ୍ଠ ସଂଗୀତ ନିର୍ଦ୍ଦେଶକ ଭାବେ ୨୦୦୯-ଜାତୀୟ ଚଳଚ୍ଚିତ୍ର ପୁରସ୍କାର - ପାଝାସି ରାଜା ଚଳଚ୍ଚିତ୍ରରେ ଶ୍ରେଷ୍ଠ ପୃଷ୍ଠଭୂମି ସଂଗୀତ ପାଇଁ ୨୦୧୬-ଜାତୀୟ ଚଳଚ୍ଚିତ୍ର ପୁରସ୍କାର - ଥାରାଇ ଥାପାଟ୍ଟାଇ ଚଳଚ୍ଚିତ୍ରରେ ଶ୍ରେଷ୍ଠ ପୃଷ୍ଠଭୂମି ସଂଗୀତ ପାଇଁ ଏତଦ ବ୍ୟତୀତ ସଂଗୀତ କ୍ଷେତ୍ରରେ ତାଙ୍କର ଉଲ୍ଲେଖନୀୟ କୃତୀ ପାଇଁ ସେ ଭାରତ ସରକାରଙ୍କଦ୍ୱାରା ୨୦୧୦ ମସିହାରେ ପଦ୍ମ ଭୂଷଣ ଏବଂ ୨୦୧୮ ମସିହାରେ ପଦ୍ମ ବିଭୂଷଣ ସମ୍ମାନରେ ସମ୍ମାନିତ ହୋଇଛନ୍ତି ।
ଭୋରିକୋନାଜୋଲ  (ଇଂରାଜୀ ଭାଷାରେ , ଏକ ବିକ୍ରୟ ନାମ ଭିଫେଣ୍ଡ/ ) ଏକ କବକ ବିରୋଧୀ ଔଷଧ   ଯାହା ଅନେକ ସଂଖ୍ୟକ କବକ ସଂକ୍ରମଣର   ଚିକିତ୍ସା ନିମନ୍ତେ ଦିଆଯାଏ  । ଆସପରଜିଲୋସିସ  , କ୍ୟାଣ୍ଡିଡିଆସିସ୍, କ‌କସିଡାୟୋଡୋମାଇକୋସିସ  , ହିସ୍ଟୋପ୍ଲାଜମୋସିସ  , ପେନିସିଲିଓସିସ  ଇତ୍ୟାଦି ରୋଗ ଓ ସେଡୋସ୍ପୋରିଅମ   ତ‌ଥା ଫୁସାରିଅମ   ସଂକ୍ରମଣରେ ଦିଆଯାଏ । ଏହି ଔଷଧ ପାଟିରେ ବା ଶିରାଭ୍ୟନ୍ତରରେ   ଦିଆଯାଏ । ଭୋରିକୋନାଜୋଲର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଦୃଷ୍ଟି ସମସ୍ୟା, ଅଇ, ଉଦର ଯନ୍ତ୍ରଣା, ରାସ, ମୁଣ୍ଡବିନ୍ଧା ଓ ହାଲୁସିନେସନ ଦେଖାଯାଇପାରେ   । ଗର୍ଭାବସ୍ଥାରେ ଶିଶୁର ହାନୀ ହୋଇପାରେ । ଏହା ଟ୍ରିଆଜୋଲ   ଶ୍ରେଣୀର ଏକ ଔଷଧ । ଏହା କୋଷ ପରଦାକୁ   ବା କବକର ମେଟାବୋଲିଜ୍ମ   ପ୍ରଭାବିତ କରିପାରେ । ଭୋରିକୋନାଜୋଲ ସନ ୨୦୦୨ରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ   ବିକ୍ରୟ ହେବାକୁ ଏହା ସ୍ୱୀକୃତିପ୍ରାପ୍ତ ହୋଇଛି । ସନ ୨୯୧୭ରେ ଯୁକ୍ତରାଷ୍ଟ୍ର ଆମେରିକାରେ ଏହି ଔଷଧ ବାବଦ ଦୈନିକ ପ୍ରାୟ ୧୪.୮୬ ଆମେରିକୀୟ ଡଲାର ଖର୍ଚ୍ଚ ହୁଏ ।
ବିଡିକା ମାଲନା  (୧୫ ଜୁଲାଇ ୧୯୩୨ - ୪ ଫେବୃଆରୀ ୧୯୯୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୬୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ନାରାୟଣପାଟଣା ବିଧାନ ସଭା ନିର୍ବାଚନ ମଣ୍ଡଳୀରୁ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ବିଡିକା ମାଲନା ୧୯୩୨ ମସିହାର ଜୁଲାଇ ୧୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବିଡିକା କୋମନ୍ନା ଓ ପତ୍ନୀଙ୍କ ନାମ ନିର୍ମଳା ଦେବୀ । ରାଜନୈତିକ ଜୀବନ ବିଡିକା ମାଲନା ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟିର କର୍ମୀ ଭାବରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ବିଡିକା ମାଲନା ୧୯୯୩ ମସିହାର ଫେବୃଆରୀ ୪ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୦ ବର୍ଷ ବୟସ ହୋଇଥିଲା ।
୧୪ଶ ଲୋକ ସଭା  (୧୭ ମଇ ୨୦୦୪ - ୧୮ ମଇ ୨୦୦୯), ୨୦୦୪ ମସିହାର ସାଧାରଣ ନିର୍ବାଚନ ପରେ ଗଠିତ ହୋଇଥିଲା  । ଏହି ଲୋକ ସଭା ପାଇଁ ୨୦ ଅପ୍ରେଲ ୨୦୦୪ରୁ ୧୦ ମଇ ୨୦୦୪ ମଧ୍ୟରେ ନିର୍ବାଚନ ଅନୁଷ୍ଠିତ ହୋଇଥିଲା । ଏହି ନିର୍ବାଚନରେ ଭାରତୀୟ ଜାତୀୟ କଂଗ୍ରେସ ପୂର୍ବ ଲୋକ ସଭା ତ‌ଥା ୧୩ଶ ଲୋକ ସଭାଠାରୁ ୬୨ଟି ଆସନ ଅଧିକ ଜିତି ସଂଖ୍ୟା ଗରିଷ୍ଠତା ହାସଲ କରିଥିଲା । କଂଗ୍ରେସ ଦଳର ନେତା ମନମୋହନ ସିଂହ ଏହି ଲୋକ ସଭାର ପ୍ରଧାନମନ୍ତ୍ରୀ ଦାୟିତ୍ୱ ନେଇଥିଲେ । ଏହି ଲୋକ ସଭା ପାଇଁ ସାଧାରଣ ନିର୍ବାଚନ ପରେ ସଂସଦର ରାଜ୍ୟ ସଭାରେ ଥିବା ୮ ଜଣ ସାଂସଦ ଲୋସଭାକୁ ନିର୍ବାଚିତ ହୋଇଥିଲେ । ଗୁରୁତ୍ୱପୂର୍ଣ୍ଣ ସଦସ୍ୟ ବାଚସ୍ପତି: ସୋମନାଥ ଚାଟାର୍ଜୀ, ଭାରତୀୟ କମ୍ୟୁନିଷ୍ଟ ପାର୍ଟି  (ମାର୍କ୍ସବାଦୀ), ବୋଲପୁର, ପଶ୍ଚିମ ବଙ୍ଗ ଉପ-ବାଚସ୍ପତି: ଚରଣଜିତ ସିଂହ ଅଟୱାଲ, ଶିରୋମଣି ଅକାଳୀ ଦଳ, ଫିଲ୍ଲାଉର, ପଞ୍ଜାବ ସଭା ମୁଖ୍ୟ: ପ୍ରଣବ ମୁଖାର୍ଜୀ, ଭାରତୀୟ ଜାତୀୟ କଂଗ୍ରେସ, ଜଙ୍ଗିପୁର, ପଶ୍ଚିମ ବଙ୍ଗ ବିରୋଧୀ ଦଳ ନେତା: ଲାଲ କୃଷ୍ଣ ଆଡ୍‌ଭାନୀ, ଭାରତୀୟ ଜନତା ପାର୍ଟି, ଗାନ୍ଧୀନଗର, ଗୁଜରାଟ ମହା ସଚିବ: ପି.ଡି.ଟି. ଆଚାର୍ଯ୍ୟ ସଂସଦର ନିୟମ ଅବମାନନା କରିବାଦ୍ୱାରା ସଦସ୍ୟଙ୍କୁ ବହିଷ୍କାର ୧୨ ଡିସେମ୍ବର ୨୦୦୫ରେ ଷ୍ଟାର ଟିଭି ନ୍ୟୁଜ ଚେନାଲରେ ଅପରେସନ ଦୁର୍ଯ୍ୟୋଧନ ନାମକ ଏକ ଷ୍ଟିଙ୍ଗ୍ ଅପରେସନର ଟେଲିକଷ୍ଟ କରାଯାଇଥିଲା, ଯେଉଁଥିରେ ସଂସଦର ୧୧ ଜଣ ସଦସ୍ୟ  (ଲୋକ ସଭାର ୧୦ ଜଣ ଏବଂ ରାଜ୍ୟ ସଭାର ଜଣେ ସଦସ୍ୟ) ସଂସଦରେ ପ୍ରଶ୍ନ ପଚାରିବା ପାଇଁ ଲାଞ୍ଚ ନେଉଥିବାବେଳେ ଧରା ପଡ଼ିଥିଲେ  । ରାଜ୍ୟ ସଭାର ନୀତିଶାସ୍ତ୍ର ସମିତି ଏବଂ ଲୋକ ସଭାର ଏକ ବିଶେଷ ସମିତିଦ୍ୱାରା ପଚରାଉଚୁରାଦ୍ୱାରା ଏହି ସଦସ୍ୟମାନଙ୍କୁ ଦୋଷୀ ଭାବରେ ଦର୍ଶାଗଲା ଏବଂ ସେମାନଙ୍କୁ ବହିଷ୍କାର କରିବାକୁ ପ୍ରସ୍ତାବ ଦିଆଗଲା ।
ଜାପାନୀ ଧର୍ମକଥାଗୁଡ଼ିକ ଶିନ୍ତୋ ଓ ବୌଦ୍ଧ ପରମ୍ପରା ସଙ୍ଗେ ସଙ୍ଗେ ଲୋକ ପରମ୍ପରାରୁ ଆସିଅଛି । ଶିନ୍ତୋ ସମ୍ପ୍ରଦାୟରୁ ଅସଙ୍ଖ୍ୟ କାମି ଜାପାନୀରେ  'ପ୍ରେତ'  ବା  'ଦେବ' ‌  ଥାଏ । କୋଜିକି, ବା  'ପୁରାତନ ବିଷୟ ସଙ୍ଗ୍ରହ'  ଜାପାନୀ ଧର୍ମକଥାର ସବୁଠୁଁ ପୁରାତନ ପୁସ୍ତକ ଅଟେ । ଶିନ୍ତୋଷୁ ପୁସ୍ତକରେ ଜାପାନୀ ଦେବତାଙ୍କ ସର୍ଜନାକୁ ବୌଦ୍ଧ ଦୃଷ୍ଟିକୋଣରୁ ବର୍ଣ୍ଣନା କରାଯାଇଛି । ସର୍ଜନା କଥା ଜାପାନୀ ସର୍ଜନା କଥାଗୁଡ଼ିକରେ ସୃଷ୍ଟିର ନିର୍ମାଣକାଳରେ ଜାତ ହୋଇଥିବା ପ୍ରଥମ ଦେବତାଙ୍କୁ ମିଳିତ ଭାବେ କୋଟୋମାତ୍ସୁକାମି କୁହାଯାଏ । ତାହା ପରେ ସ୍ୱର୍ଗ ଓ ପୃଥିବୀର ସର୍ଜନା ହୋଇଥିଲା । ପରେ ପରେ, କାମିଙ୍କର ସାତ ବଂଶ, ବା କାମିୟୋନାନାୟୋ ଉଦ୍ଭବ ହେବାର ବର୍ଣ୍ଣନା ରହିଛି । ପ୍ରଥମ ଦୁଇ ବଂଶଙ୍କୁ ହିତୋରିଗାମି କୁହାଯାଏ । ତାଙ୍କ ପର ପାଞ୍ଚଗୋଟି ବଂଶ ପୁରୁଷ/ସ୍ତ୍ରୀ ଭାବେ ଜନ୍ମ ହୋଇଥିଲେ - ଏମାନେ ଭାଇ ଭଉଣୀ ହେବା ସହ ବିବାହିତ ଯୋଡ଼ି ମଧ୍ଯ ଥିଲେ ବୋଲି ବିଶ୍ୱାସ ରହିଛି । କୁନିଉମି ଓ କାମିଉମି ଜାପାନୀ ସର୍ଜନା କଥାକୁ ପୁଣିଥରେ ଦୁଇ ଭାଗରେ ବିଭକ୍ତ କରାଯାଇପାରେ- ଦିଅଁଙ୍କ ଜନ୍ମ ବା କାମିଉମି ଏବଂ ଭୁଇଁର ଜନ୍ମ ବା କୁନିଉମି । ସପ୍ତମ ବଂଶର ଦାୟିତ୍ୱ ଥିଲା ଜାପାନୀ ଆର୍କିପେଲାଗୋର ସୃଷ୍ଟି କରିବା- ଏହି କାର୍ଯ୍ୟ ସିଦ୍ଧ କରିବାକୁ ଇଜାନାଗୀ ନାମକ ଦେବ ଓ ଇଜାନାମୀ ନାମକ ଦେବୀଙ୍କୁ କୁହାଯାଇଥିଲା । ଏହି ଦୁଇଜଣ ସମୟକ୍ରମେ ପରସ୍ପର ସହ ପ୍ରେମ କରି ପରେ ବିବାହ କାମନା କଲେ । ତେଣୁ ସେମାନେ ଆମେନୋମିହାଶିରା ନାମକ ନଅର ଗଢ଼ିଥିଲେ । ସେହି ନଅରର ଗୋଟିଏ ଖମ୍ବର ଦୁଇ ପଟରୁ ଦୁଇଜଣ ଯାଇଥିଲେ; ଆର ପଟ ଉଭୟଙ୍କ ଭେଟ ପରେ ଇଜାନାମୀ ଦେବୀ ପ୍ରଥମେ ଚାଟୁ କରି କହିଥିଲେ ।ଇଜାନାମୀ ମାନସିକ ଭାବେ ଏହାର ସମର୍ଥନ ନ କରୁଥିଲେ ମଧ୍ଯ ଇଜାନାଗୀଙ୍କ ସହ ରମିବା ପରେ ତାଙ୍କର ଦୁଇଗୋଟି ସନ୍ତାନ ଜନ୍ମିଥିଲେ । ଏହି ଦୁଇ ସନ୍ତାନ ବିଚିତ୍ର ଓ ଅସୁସ୍ଥ ଥିବାରୁ ସେମାନେ ପିଲାମାନଙ୍କୁ ଗୋଟିଏ ନାଆରେ ରଖି ସମୁଦ୍ରରେ ଭସାଇ ଦେଇଥିଲେ । ପରେ, ସେମାନେ ଅନ୍ଯ ଦେବତାଙ୍କୁ ନିଜ ସନ୍ତାନଙ୍କ ଦୁର୍ଦ୍ଦଶାର କାରଣ ପଚାରିଥିଲେ । ଦେବତାମାନେ ଏହା କହିଲେ ଯେ ରମଣ ପୂର୍ବରୁ ଦେବୀ ପ୍ରଥମେ ବଚନ କହିଥିଲେ- ଏଣୁ ଅବିଧି ହୋଇଥିଲା । ତେଣୁ ସନ୍ତାନମାନେ ବିକଳାଙ୍ଗ ଥିଲେ । ଦ୍ୱିତୀୟ ବାର ଇଜାନାଗୀ ପ୍ରଥମେ ବୋଲିବାରୁ ତାଙ୍କ ଅନ୍ୟ ସନ୍ତାନମାନେ ସୁଗଠିତ ହେଇଥିଲେ ।
ଆମିର ଇଲାହି   :    (1 ,ସେପ୍ଟେମ୍ବର 1908- 28 ଡିସେମ୍ବର 1980 ) ଜଣେ ପୂର୍ବତନ ଭାରତୀୟ କ୍ରିକେଟ ଖେଳାଳି  । ସେ ବିଶ୍ୱର 14 ଜଣ ଏପରି ଖେଳାଳିଙ୍କ ମଧ୍ୟରୁ ଜଣେ , ଯିଏ 2ଟି ଦେଶ ତରଫରୁ ଟେଷ୍ଟ କ୍ରିକେଟ ଖେଳିଛନ୍ତି । . ଲାହୋରେରେ ଜନ୍ମିତ ଆମିର ଦେଶ ସ୍ୱାଧୀନ ହେବା ଆଗରୁ ଭରତ ଦଳ ପାଇଁ ଗୋଟିଏ ଟେଷ୍ଟ ଖେଳିଥିଲେ । ପରେ ପାକିସ୍ଥାନ 1952 ମସିହାରେ ଟେଷ୍ଟ ସ୍ଟେଟସ ପାଇଲା ପରେ ସେ ପାକିସ୍ତାନ ତରଫରୁ 5ଟି ଟେଷ୍ଟ ସ୍ପିନ ବୋଲର ହିସାବରେ ଖେଳିଥିଲେ । ସେ ପାକିସ୍ତାନର ପ୍ରଥମ ଟେଷ୍ଟ ଖେଳାଳି । ତାଙ୍କର ଦେହାନ୍ତ ପାକିସ୍ତାନରେ 28 ଡିସେମ୍ବର , 1980 ମସିହାରେ ହେଇଥିଲା ।
ଆଇଓଏସ (ଆଇଫୋନ୍ ଓଏସ୍) ଆପଲ କମ୍ପାନିର ଏକ ଉତ୍ପାଦ , ଏକ ମୋବାଇଲ ଅପରେଟିଙ୍ଗ ସିଷ୍ଟମ , ଯାହାକି କେବଳ ଆପଲ ହାର୍ଡୱେୟାର ପାଇ ବିତରଣ କରାଯାଇଥାଏ  । ବଜାରରେ ଆଣ୍ଡ୍ରଏଡ ଅପରେଟିଙ୍ଗ ସିଷ୍ଟମ ପରେ ଏହା ପୃଥିବୀରେ ଦ୍ୱିତୀୟରେ ସବୁଠାରୁ ଅଧିକ ବିକ୍ରୟ ହେଉଥିବା ଅପରେଟିଙ୍ଗ ସିଷ୍ଟମ । ଆଣ୍ଡ୍ରଏଡ ଟାବଲେଟ୍ସର ବିକ୍ରୟ ୧୨୭ ପ୍ରତିଶତ ବଢିବା ପରେ ଅଗଷ୍ଟ ୨୦୧୩ରୁ ଆଇପ୍ୟାଡ୍ ଟାବଲେଟ ଦ୍ୱିତୀୟ ସ୍ଥାନରେ ଅଛି ।
ଭାରିଆଣ୍ଟ କ୍ରୁଜଫେଲ୍ଟ-ଜାକୋବ ଡିଜିଜ  ଇଂରାଜୀ ଭାଷାରେ   /   ଏକ ପ୍ରକାର ମସ୍ତିଷ୍କ ବେମାରୀ   ଯାହା ଟ୍ରାନ୍ସମିସିବ୍ଲ ସ୍ପୋଞ୍ଜିଫର୍ମ ଏନ‌କେଫାଲୋପାଥି   ପରିବାରର ରୋଗ । ଏ ରୋଗରେ ସାଧାରଣତଃ ମାନସିକ ସମସ୍ୟା  , ବ୍ୟବ‌ହାରିକ ପରିବର୍ତ୍ତନ, ଯନ୍ତ୍ରଣାଦାୟକ ସମ୍ବେଦନ ଇତ୍ୟାଦି ଲକ୍ଷଣମାନ ଦେଖାଯାଆନ୍ତି । ସଂସ୍ପର୍ଷ ଓ ଲକ୍ଷଣ ଆରମ୍ଭର ସମୟ ସଠିକ ଭାବରେ ସ୍ପଷ୍ଟ ହୋଇନଥିଲେ ମଧ୍ୟ ବର୍ଷ ବର୍ଷ ଲାଗିପାରେ । ଲକ୍ଷଣ ପ୍ରକାଶ ପାଇବା ପରେ ୧୩ ମାସ ଆୟୁଷ   ରହିପାରେ । ପ୍ରିଅନ  , ଏକ ମିସଫୋଲ୍ଡେଡ ପ୍ରୋଟିନ ଯୋଗୁ ଏହି ରୋଗ ହୁଏ । ବୋଭାଇନ ସ୍ପୋଞ୍ଜିଫର୍ମ ଏନ‌କେଫାଓପାଥି ରୋଗ‌ଗ୍ରସ୍ତ ଗୋମାଂସ ଖାଇବା   ଯୋଗୁ ରୋଗ ବ୍ୟାପିଥାଏ । ଏକ ନିର୍ଦ୍ଦିଷ୍ଟ ଜେନେଟିକ ସମ୍ବେଦନଶୀଳତା   ଯୋଗୁ ଏ ରୋଗ ହେଉଥିବା ବିଶ୍ୱାସ କରାଯାଏ । ପ୍ରଦୂଷିତ ଅପରେଶନ ଉପକରଣ ବା ରକ୍ତ ଉପଜ ଯୋଗୁ ମଧ୍ୟ ବ୍ୟାପେ । କେତେକ ମାନ‌ଦଣ୍ଡ ଅନୁସାରେ ସନ୍ଦେହ କରାଯିବା ପରେ ରୋଗ ନିର୍ଣ୍ଣୟ କରାଯାଏ । କ୍ରୁଜଫେଲ୍ଟ-ଜାକୋବ ଡିଜିଜ ରୋଗଠାରୁ ଏହା ଏକ ପୃଥକ୍ ରୋଗ ଯଦିଓ ଉଭୟ ରୋଗ ପ୍ରିଅନ ପ୍ରୋଟିନ ଯୋଗୁ ହୁଏ । ସ‌ହାୟକ ଯତ୍ନ   ଚିକିତ୍ସା କରାଯାଏ । ସନ ୨୦୧୨ ସୁଦ୍ଧା ସଂଯୁକ୍ତ ରାଷ୍ଟ୍ରରେ ୧୭୦ ରୋଗୀ ଚିହ୍ନଟ ହୋଇଥିଲେ ଓ ପୃଥିବୀର ଅନ୍ୟ ସ୍ଥାନରେ ୫୦ଟି କେଶ୍ ଚିହ୍ନଟ ହୋଇଥିଲା । ସନ ୨୦୦୦ ପରଠାରୁ ଏ ରୋଗ କମିଯାଇଛି । ୩୦ ବର୍ଷରୁ କମ୍ ବୟସ୍କ ଲୋକଙ୍କୁ ଏ ରୋଗ ହୁଏ । ସନ ୧୯୯୬ରେ ଏଡିନବର୍ଗ, ସ୍କଟଲ୍ୟାଣ୍ଡରେ   ପ୍ରଥମେ ଚିହ୍ନଟ ହୋଇଥିଲା ।
ସିନାକାଲସେଟ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ସେନ୍ସିପାର, ଏହା ଏକ ମାଧ୍ୟମ ଯାହାଦ୍ୱାରା ସେକେଣ୍ଡାରୀ ହାଇପରପାରାଥାଇରଏଡିଜ୍ମ, ପାରାଥାଇରଏଡ କର୍କଟ ରୋଗ ଏବଂ ପ୍ରଥମିକ ହାଇପରପାରାଥାଇରଏଡିଜ୍ମ ରୋଗମାନଙ୍କର ଚିକିତ୍ସା କରାଯାଏ । ଡାଏଲିସିସ ଆବଶ୍ୟକ ହେଉଥିବା ସେକେଣ୍ଡାରୀ ହାଇପରପାରାଥାଇରଏଡିଜ୍ମରେ ଏହା ବ୍ୟବହୃତ ହୁଏ; ପାରାଥାଇରଏଡ୍ କର୍କଟ ରୋଗରେ ଏହା ଉଚ୍ଚ ରକ୍ତ କ୍ୟାଲସିୟମ ସ୍ତରର ଚିକିତ୍ସା ପାଇଁ ବ୍ୟବହୃତ ହୁଏ । ଏହାକୁ ଖାଦ୍ୟ ସହିତ ପାଟିରେ ନିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ ଓ ବାନ୍ତି ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଉପର ପାକଅନ୍ତନଳୀରୁ ରକ୍ତସ୍ରାବ, କମ ରକ୍ତ କ୍ୟାଲସିୟମ୍ ସ୍ତର, ନିମ୍ନ ରକ୍ତଚାପ ଏବଂ ଆଡାଇନାମିକ ଅସ୍ଥି ରୋଗ ହୋଇପାରେ। କମ୍ ରକ୍ତ କ୍ୟାଲସିୟମ୍ ଥିବା ଲୋକଙ୍କଠାରେ ଏହା ବ୍ୟବହାର କରାଯିବା ଉଚିତ୍ ନୁହେଁ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ। ଏହା ଏକ କାଲସିମାଇମେଟିକ୍ ଔଷଧ, ଅର୍ଥାତ୍ ଏହା ଶରୀରରେ କ୍ୟାଲସିୟମର କାର୍ଯ୍ୟକ୍ରମକୁ ଅନୁକରଣ କରେ । ୨୦୦୪ ମସିହାରେ ଆମେରିକା ଏବଂ ୟୁରୋପରେ ସିନାକାଲସେଟ ବ୍ୟବ‌ହାର ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ୩୦ମିଗ୍ରାର ୩୦ଟି ବଟିକାର ମୂଲ୍ୟ ୨୦୨୨ ସୁଦ୍ଧା ପ୍ରାୟ ୧୭ ଡଲାର ଥିଲା । ଯୁକ୍ତରାଜ୍ୟରେ ଏହି ପରିମାଣର ମୂଲ୍ୟ ପ୍ରାୟ ୧୧୪ ପାଉଣ୍ଡ ଅଟେ ।
ହୃଷିକେଶ ନାଏକ  (ଜନ୍ମ: ୨୧ ଜାନୁଆରୀ ୧୯୪୧) ଜଣେ ଓଡ଼ିଆ ରାଜନୀତିଜ୍ଞ  । ହୃଷିକେଶ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସେ ପାଞ୍ଚଥର କାର୍ଯ୍ୟ କରିଛନ୍ତି । ୧୯୮୦, ୧୮୮୫, ୧୯୯୫, ୨୦୦୯ ଓ ୨୦୧୪ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ପାଟଣା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୮ମ, ୯ମ, ୧୧ଶ, ୧୪ଶ ଓ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ହୃଷିକେଶ ନାଏକ ୧୯୪୧ ମସିହାର ଜାନୁଆରୀ ମାସ ୨୧ ତାରିଖରେ କେନ୍ଦୁଝର ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବଳରାମ ନାଏକ । ହୃଷିକେଶଙ୍କର ଶିକ୍ଷାଗତ ଯୋଗ୍ୟତା ମାଟ୍ରିକ୍ ସିଟି । ତାଙ୍କ ପତ୍ନୀଙ୍କ ନାମ ପୂର୍ଣ୍ଣମୀ ନାଏକ । ରାଜନୈତିକ ଜୀବନ ହୃଷିକେଶ ଓଡ଼ିଶା ରାଜନୀତିରେ ବିଜୁ ଜନତା ଦଳରର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ପୂର୍ବରୁ ସେ ଭାରତୀୟ ଜାତୀୟ କଂଗ୍ରେସ ଓ ଜନତା ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ପାଞ୍ଚଥର କାର୍ଯ୍ୟ କରିଛନ୍ତି ।
ବନମାଳୀ ଦାସ  (୧୭୨୦-୧୭୯୩) ଅଷ୍ଟାଦଶ ଶତାବ୍ଦୀର ପ୍ରମୁଖ ଓଡ଼ିଆ ଭକ୍ତକବି ଓ ଓଡ଼ିଶୀ ସଙ୍ଗୀତକାର ଥିଲେ  ।  "ଦୀନବନ୍ଧୁ ଦଇତାରୀ"  ,  "କେଡେ ଛନ୍ଦ ଜାଣେ ଲୋ ସହି"  , ଜଗନ୍ନାଥ କିଛି ମାଗୁ ନାହିଁ ତୋତେ "ମଣିମା ହେ ଏତିକି ମାଗୁଣି ମୋର"  ଇତ୍ୟାଦି ତାଙ୍କର ଅନେକ ଜଣାଶୁଣା ରଚନା ଓ ଓଡ଼ିଶୀ ସଙ୍ଗୀତରେ ବ୍ୟବହୃତ । ତାଙ୍କ ଲୋକପ୍ରିୟ ଗୀତସବୁ ପର୍ବପର୍ବାଣି, ଜନସମାଗମ ସ୍ଥଳ ଓ ଓଡ଼ିଶୀ ସଙ୍ଗୀତରେ ବୋଲାଯାଇଥାଏ । ସେ ମଧ୍ୟଯୁଗୀୟ ଓଡ଼ିଆ ଭକ୍ତି-ସାହିତ୍ୟର ଆଦି କବି ଭାବେ ଜଣା । ପ୍ରାରମ୍ଭିକ ଭାବେ କେବଳ ପ୍ରେମ କାବ୍ୟ ରଚନା ଆରମ୍ଭ କରିଥିଲେ ମଧ୍ୟ ପରେ ତାଙ୍କ ରଚନାଗୁଡ଼ିକ ଅଧିକ ଲୋକାଦୃତି ଲାଭ କରିଥିଲା ଓ ସେ ନିଜ ସମକାଳୀନ କବିମାନଙ୍କ ମଧ୍ୟରେ ଜଣାଶୁଣା ଥିଲେ । ପ୍ରାରମ୍ଭିକ ଜୀବନ ବନମାଳୀ ଦାସଙ୍କ ଜନ୍ମ ତାରିଖ ସଠିକ ଲିପିବଦ୍ଧ ହୋଇନଥିବାରୁ ବିଭିନ୍ନ ଗବେଷକ ଭିନ୍ନ ଭିନ୍ନ ମତପୋଷଣ କରିଥାନ୍ତି । ତାଙ୍କ ଜନ୍ମ ୧୭୩୬ ଓ ଦେହାନ୍ତ ୧୭୯୩ ବୋଲି ଏକ ଗବେଷଣା ନିବନ୍ଧରେ ଦର୍ଶାଯାଇଥିବା ବେଳେ ଗବେଷକ ଜାନକୀ ବଲ୍ଲଭ ମହାନ୍ତି ତାଙ୍କୁ ବୀରକିଶୋର ଦେବଙ୍କ ସମକାଳୀନ ଓ ଆନୁମାନିକ ଜନ୍ମ ସମୟ ୧୭୨୦ଠାରୁ ୧୭୩୦ ମଧ୍ୟରେ ତଥା ଦେହାନ୍ତ ସମୟ ଜଣାନାହିଁ ବୋଲି ଦର୍ଶାଇଛନ୍ତି । ରଚନାବଳୀ ଚଉପଦୀ କେତେ ଛନ୍ଦ ଜାଣେ ଲୋ ସହି ତୋ ଲାଗି ଗୋପଦାଣ୍ଡ ମନା କି ଲାଜ ପାଇଲି ଆଜ ସଙ୍ଗିନୀରେ ଚାହାଁ ମଣି ବିମାନେ ଗୋବିନ୍ଦ ଆଗୋ ଦୂତୀ ଆଜ ରାତି ସରିବ କି ଏ ନିଶି ଗୋ ଆଲୋ ସଖୀ ପାଶୋରି ନୁହେଁ ଗିରିଧାରୀକି ଆଲୋ ସଖୀ ଅତି ବିଷମ ନେତ୍ର ପୀରତି ଏଡ଼େ ନିର୍ଦ୍ଦୟା କାହିଁକି ସୁନାବରନା କିଏ ଲୋ ସଜନୀ
ସ୍ୱାଗତିକା ରଥ, ଜଣେ ଓଡ଼ିଆ କ୍ରିକେଟ ଖେଳାଳୀ । ସେଟି ୨୦ ଏବଂ ଦିନିକିଆ କ୍ରିକେଟରେ ଭାରତକୁ ମଧ୍ୟ ପ୍ରତିନିଧିତ୍ୱ କରିସାରିଛନ୍ତି । କ୍ରିକେଟ ଜୀବନ ସ୍ୱାଗତିକା, ନିଜ ମାମୁଁ ଜ୍ଞାନଚାନ୍ଦ୍ ଦାସଙ୍କୁଠାରୁ ପ୍ରେରଣା ପାଇ କ୍ରିକେଟ ଖେଳିବା ଆରମ୍ଭ କରିଥିଲେ । ୨୦୦୭ ମସିହାରୁ ପ୍ରତିଯୋଗିତା ମୂଳକ କ୍ରିକେଟ ଖେଳ ଆରମ୍ଭ କରିଥିବା ସ୍ୱାଗତିକା ,୨୦୧୦-୨୦୧୧ରେ ଓଡି଼ଶା ୧୯ ବର୍ଷରୁ କମ ଦଳରେ ସ୍ଥାନ ପାଇଥିଲେ । ସେହି ବର୍ଷ ସେ ଓଡି଼ଶା ଏବଂ ଇଷ୍ଟ ଜୋନ ଦଳ ପାଇଁ ମଧ୍ୟ ଖେଳିଥିଲେ । ୨୬ ଅପ୍ରେଲ, ୨୦୧୨ ମସିହାରେ ଏକ ଆନ୍ତଃ- ଜିଲ୍ଲା କ୍ରିକେଟ ମ୍ୟାଚରେ କଳାହାଣ୍ଡି ବିପକ୍ଷରେ ଯାଜପୁର ତରଫରୁ ଖେଳି, ସେ ସମସ୍ତ ୧୦ଟି ଉଇକେଟ ଅକ୍ତିଆର କରିଥିଲେ । ୨୦୧୩ ମସିହାରେ ଭାରତ-ବଙ୍ଗଳାଦେଶଟି ୨୦ ଏବଂ ଦିନିକିଆ ସିରିଜରେ ସେ ଭାରତୀୟ ଦଳ ତରଫରୁ ଖେଳି, ତାଙ୍କ ଆନ୍ତର୍ଜାତୀୟ କ୍ରିକେଟ ଜୀବନ ଆରମ୍ଭ କରିଛନ୍ତି ।
ମେଟାବୋଲିଜିମ   /, ଗ୍ରୀକ: ,  "ବଦଳ"  ଜୀବ ମାନଙ୍କରେ ଜୀବନ ନିର୍ବାହକାରୀ ରସାୟନିକ ପ୍ରତିକ୍ରିୟା ସମୂହ ଅଟେ। ଏହାର ତିନୋଟି ମୁଖ୍ୟ ଉଦ୍ଦେଶ୍ୟ ହେଲା: ଜୀବ-କୋଷ ମାନଙ୍କରେ ପ୍ରକ୍ରିୟା ଚାଲିବା ନିମନ୍ତେ ଖାଦ୍ୟରୁ ଶକ୍ତିରେ ରୁପାନ୍ତରଣ: ଖାଦ୍ୟରୁ ପ୍ରୋଟିନ, ଲିପିଡ, ନ୍ୟୁକ୍ଲିକ ଏସିଡ, ଓ କାର୍ବୋହାଇଡ୍ରେଟ୍‌ସ୍ ପାଇଁ ମୂଳଦୁଆ ତିଆରି; ଏବଂ ନାଇଟ୍ରୋଜିନସ ଅପଶିଷ୍ଟର ବିଲୋପନ। ଏହି ଏଞ୍ଜାଇମ୍ ଉତ୍ପ୍ରେରିତ ପ୍ରକ୍ରିୟା ଗୁଡି଼କ ଜୀବମାନଙ୍କୁ ବଢି଼ବା, ତାଙ୍କ ବଂଶ ବୃଦ୍ଧି, ଓ ବାତାବରଣ ପ୍ରତି ତାଙ୍କ ପ୍ରତିକ୍ରିୟାରେ ସାହାଯ୍ୟ କରନ୍ତି।
ରୋନାଲ୍ଡ ୱିଲଶନ ରେଗନ  ; ଫେବୃଆରୀ ୬, ୧୯୧୧   ଜୁନ ୫, ୨୦୦୪  ଜଣେ ଆମେରିକୀୟ ରାଜନେତା, ଅଭିନେତା ଓ ଯୁକ୍ତରାଷ୍ଟ୍ର ଆମେରିକାର ୪୦ତମ ରାଷ୍ଟ୍ରପତି ଥିଲେ । ରାଷ୍ଟ୍ରପତି ହେବା ପୂର୍ବରୁ ସେ ଜଣେ ହଲିଉଡ ଅଭିନେତା, ସଂଘ ନେତା ଓ ୧୯୬୭ରୁ ୧୯୭୫ ଯାଏଁ କାର୍ଲିଫୋନିଆର ରାଜ୍ୟପାଳ ଥିଲେ । ପ୍ରାରମ୍ଭିକ ଜୀବନ ରୋନାଲ୍ଡ ରେଗନଙ୍କ ଜନ୍ମ ୬ ଫେରବୁଆରୀ ୧୯୧୧ରେ ଇଲ୍ଲିୟନିସର ତାମପିକୋଠାରେ ହେଇଥିଲା । ରେଗନଙ୍କ ପ୍ରାରମ୍ଭିକ ଶିକ୍ଷା ଇଲ୍ଲିୟନିସର ଡିକ୍ସନ ବିଦ୍ୟାଳୟରେ ହେଇଥିଲା, ଯେଉଁଠାରେ ସେ କଳା, ଖେଳ ଓ କାହାଣୀ କହିବାର ରୁଚି ବଢେଇଥିଲେ । ଜଣେ ଜୀବନରକ୍ଷକ ଭାବେ ସେ ରକ ନଦୀ କୂଳେ ନିଜର ପ୍ରଥମ ପେଶା ଆରମ୍ଭ କରିଥିଲେ । ପରେ ରେଗନ ଇଉରେକା ମହାବିଦ୍ୟାଳୟରେ ଯୋଗ ଦେଇଥିଲେ । ରାଷ୍ଟ୍ରପତି ନିର୍ବାଚନ ରେଗନ ୨୦ ଜାନୁୟାରୀ ୧୯୮୧ ମସିହାରେ ୬୯ବର୍ଷ ବୟସରେ ଯୁକ୍ତରାଷ୍ଟ୍ର ଆମେରିକାର ରସ୍ଥ୍ରପତି ଭାବେ ଶପଥ ନେଲେ । ନିଜର ପ୍ରଥମ ଭାଷଣରେ ସେ ଦେଶରେ ଥିବା ଆର୍ଥିକ ସଙ୍କଟକୁ ଦର୍ଶାଇ କହିଥିଲେ, ବର୍ତ୍ତମାନ ସ୍ଥିତିରେ ସରକାର ଆର୍ଥିକ ସଙ୍କଟର ଉତ୍ତର ନୁହଁ ବରଂ ସରକାର ନିଜେ ଦାୟୀ । ୭୩ ବର୍ଷରେ ରେଗନ ୨ୟ ଥର ପାଇଁ ଯୁକ୍ତରାଷ୍ଟ୍ର ଆମେରିକାର ରସ୍ଥ୍ରପତି ଭାବେ ଶପଥ ନେଇଥିଲେ ।
ଜଳନ୍ଧର କ୍ୟାଣ୍ଟୋନମେଣ୍ଟ ଏକ ଭାରତୀୟ ସହର ଅଟେ । ଏହା ପଞ୍ଜାବର ଜଲନ୍ଧର୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଜଳନ୍ଧର କ୍ୟାଣ୍ଟୋନମେଣ୍ଟ ସହରର ମୋଟ ଜନସଂଖ୍ୟା ୪୦୫୨୧ ଅଟେ । ସେଥି ମଧ୍ୟରୁ ୫୯.୦୩% ଜଣ ପରୁଷ ହୋଇଥିବା ବେଳେ ୪୦.୯୭% ଜଣ ନାରୀ ଅଟନ୍ତି । ଜଳନ୍ଧର କ୍ୟାଣ୍ଟୋନମେଣ୍ଟର ସାକ୍ଷରତା ହାର ୮୦.୫୮% ଅଟେ । ଏହା ଜାତୀୟ ହାରଠାରୁ ୧୫.୭୪% ପ୍ରତିଶତ କମ ଅଟେ । ସେଥିରୁ ୪୯.୯୯% ପ୍ରତିଶତ ପୁରୁଷ ଓ ୩୦.୫୮% ନାରୀ ଅଟନ୍ତି । ୧୦.୩୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ପଞ୍ଜାବୀ ଜଳନ୍ଧର କ୍ୟାଣ୍ଟୋନମେଣ୍ଟର ସରକାରୀ ଭାଷା ଅଟେ ।
ମୁପିରୋସିନ  (ଇଂରାଜୀ ଭାଷାରେ , ବିକ୍ରୟ ନାମ ବ୍ୟାକ୍ଟ୍ରୋବାନ) ଏକ ଆଣ୍ଟିବାୟୋଟିକ   ଯାହା ଇମ୍ପେଟିଗୋ   ବା ଫଲିକୁଲାଇଟିସ   ଭଳି ଚର୍ମ ସଂକ୍ରମଣର   ଚିକିତ୍ସାରେ ଦିଆଯାଏ  । ଲକ୍ଷଣ ନଥାଇ ନାକରେ ରହୁଥିବା ମେଥିସିଲିନ ରେଜିସ୍ଟାଣ୍ଟ ସ୍ଟାଫିଲୋକୋକସ  ( - . ବା ) ଜୀବାଣୁରୁ ମୁକ୍ତି ପାଇବା ନିମନ୍ତେ ମଧ୍ୟ ଦିଆଯାଏ  । ଆଣ୍ଟିବାୟୋଟିକ ପ୍ରତିରୋଧ   ଏଡ଼େଇବା ନିମନ୍ତେ ଏହା ୧୦ ଦିନରୁ ଅଧିକ ଦେବାକୁ ସୁପାରିସ କରାଯାଏନାହିଁ । କ୍ରିମ ବା ମଲମ ଆକାରରେ ଏହା ଚର୍ମରେ ଲଗାଯାଏ । ମୁପିରୋସିନର ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବଥା, ଅଇ ଓ ଔଷଧ ଲଗେଇଥିବା ସ୍ଥାନରେ ଗଲୁ ତ‌ଥା ରାସ ହୁଏ । ଅଧିକ ଦିନ ଲଗେଇଲେ କବକ   ସୃଷ୍ଟି ହୁଏ । ଗର୍ଭାବସ୍ଥା ଓ ସ୍ତନ୍ୟପାନ ସମୟରେ ଏହି ଔଷଧର ବ୍ୟବ‌ହାର ନିରାପଦ ଜଣାଯାଏ । ମୁପିରୋସିନ ଏକ କାର୍ବୋଲିକ ଏସିଡ   ଶ୍ରେଣୀର ଔଷଧ । ଏହି ଔଷଧଦ୍ୱାରା ଜୀବାଣୁର ପୁଷ୍ଟିସାର ତିଆରି ବନ୍ଦ ହୋଇଯିବାଯୋଗୁ ମୃତ୍ୟୁ   ହୋଇଯାଏ । ସନ ୧୯୭୧ରେ ମୁପିରୋସିନ ପ୍ରଥମେ ସୁଡୋମୋନାସ ଫ୍ଲୋରିସେନ୍‌ସରୁ   ପୃଥକ୍ କରାଯାଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ୧୫ଗ୍ରାମ ଟ୍ୟୁବର ହୋଲସେଲ ମୂଲ୍ୟ ୨.୧୦ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ କୋର୍ଷର ମୂଲ୍ୟ ୨୫ରୁ ୫୦ ଆମେରିକୀୟ ଡଲାର ।
ଡାଲମା ଏକ ପାରମ୍ପାରିକ ଓଡ଼ିଆ ରାନ୍ଧଣା । ଏଥିରେ ଡାଲିକୁ ପରିବା ସହିତ ସିଝାଯାଇ ତାହାକୁ ଜିରା, ଫୁଟଣ, ଭୃଷଙ୍ଗ ପତ୍ର, ବିଲାତି ବାଇଗଣ, ପିଆଜ, ରସୁଣ, ଅଦା ଆଦି ଛୁଙ୍କ ଦେଇ ତିଆରି କରାଯାଏ । ଉପାଦାନ ଡାଲି ହରଡ଼, ମୁଗ, କୋଳଥ, ମସୁର ପରିବା: ଜହ୍ନି, ବାଇଗଣ, ଆଳୁ, କଞ୍ଚା କଦଳୀ, କଖାରୁ, ଦେଶି ଆଳୁ, ସଜନା ଛୁଇଁ, ଇତ୍ୟାଦି. ପ୍ରକାର ହବିଷ ଡାଲମା ମୁଗ ଡାଲମା ହରଡ଼ ଡାଲମା ମସୁର ଡାଲମା ବୁଟ ଡାଲିର ଡାଲମା ମାଂସ ଡାଲମା ଚିଙ୍ଗୁଡି ଡାଲମା କୋବି ଡାଲମା ତିଆରି ପ୍ରଣାଳୀ ଡାଲିକୁ ପରିବା, ଲୁଣ ଏବଂ ଅଳ୍ପ ହଳଦୀଗୁଣ୍ଡ ଦେଇ ସିଝାଯାଏ. ତତ୍ପରେ ତାହାକୁ ତେଲ/ ଘିଅରେ ଲଙ୍କା, ପଞ୍ଛଫୁଟଣ, ପିଆଜ, ରସୁଣ, ଅଦା, ଭୃଷଙ୍ଗ ପତ୍ର ଆଦି ଛୁଙ୍କ ଦେଇ ଏହା ତିଆରି କରାଯାଏ । ଦୁଇ ପ୍ରକାରରେ ଡାଲମା ରନ୍ଧା ଯାଇ ପାରେ । ଏକ ପ୍ରଣାଳୀରେ ପ୍ରଥମେ ପରିବାକୁ ଅଳ୍ପ ତେଲରେ ଭାଜି ତାହା ପରେ ଡାଲି ପକାଇ ସିଝାଯାଏ । ଅନ୍ୟ ପ୍ରଣାଳୀରେ ପରିବା ଓ ଡାଲିକି ଏକା ସାଂଗରେ ସିଝାଯାଏ । ଡାଲମାରେ ନଡିଆ କୋରା ପକେଇ ରାନ୍ଧିଲେ ଏହାକୁ ଲୋକେ ବାଡିଆ ଡାଲମା ବୋଲି କୁହନ୍ତି । ହବିଷ ଡାଲମା ବିନା ପିଆଜ, ରସୁଣରେ ତିଆରି କରାଯାଇଥାଏ ଓ ହବିଷ କାଳରେ ଖିଆଯାଇଥାଏ ।
ହେମୋଫାଇଲସ୍ ଇନ୍‌ଫ୍ଲୁଏଞ୍ଜି ଟାଇପ ବି ଟିକା ହେମୋଫାଇଲସ୍ ଇନ୍‌ଫ୍ଲୁଏଞ୍ଜି ଟାଇପ ବି ସଂକ୍ରମଣରୁ ରକ୍ଷା ପାଇବା ନିମନ୍ତେ ଦିଆଯାଏ । ଯେଉଁ ଦେଶମାନଙ୍କରେ ଏହି ଟିକା ରୁଟିନ ଭାବରେ ଦିଆଯାଏ ସେଠାରେ ଏହି ରୋଗ ୯୦ %ରୁ ଅଧିକ କମିଯାଇଛି । ଏହା ଫଳରେ ମେନିଞ୍ଜାଇଟିସ୍, ନିମୋନିଆ ଓ ଏପିଗ୍ଲୋଟାଇଟିସ ରୋଗ ହାର କମିଛି । ଉଭୟ ଡବ୍ଲ୍ୟୁଏଚଓ ଓ ସେଣ୍ଟର ଫର ଡିଜିଜ କଣ୍ଟ୍ରୋ ଆଣ୍ଡ ପ୍ରିଭେନ୍‌ସନ୍ ଏହି ଟିକା ନେବାପାଇଁ ସୁପାରିସ କରନ୍ତି । ଛଅ ମାସ ବୟସ ପୁରିବା ପୂର୍ବରୁ ୨ ବା ୩ ଡୋଜ ଦେବା ଉଚିତ । ପ୍ରଥମ ଡୋଜ ୬ ସପ୍ତାହ ବୟସ ବେଳେ ଓ ଆଉ ପରବର୍ତ୍ତୀ ଡୋଜ ୪ ସପ୍ତାହ ଅନ୍ତରରେ ଅନ୍ୟ ଡୋଜ ଦେବାକୁ ଉପଦେଶ ଦିଆଯାଏ । ଦୁଇ ଡୋଜ ଦେଲେ ପରେ ଆଉ ଏକ ଡୋଜ ଦେବାକୁ ଉପଦେଶ ଦିଆଯାଏ । ମାଂସପେଶୀରେ ଇଞ୍ଜେକସନ୍ ଆକାରରେ ଏହା ଦିଆଯାଏ । ସାଂଘାତିକ ପାର୍ଶ୍ୱ ପ୍ରତିକ୍ରିୟା ସାଧାରଣତଃ ନାହିଁ । ଇଞ୍ଜେକସନ ଦେବା ସ୍ଥାନରେ ୨୦ରୁ ୨୫ % ଲୋକଙ୍କର କଷ୍ଟ ହୁଏ ଓ ୨ % ଲୋକଙ୍କର ଜ୍ୱର ହୁଏ ।ସାଂଘାତିକ ଆଲର୍ଜୀ ପ୍ରତିକ୍ରିୟା ହେବାର ସୂଚନା ନାହିଁ । ଏହି ଟିକା ସ୍ୱତନ୍ତ୍ର ଭାବେ ମିଳେ ଓ ଅନ୍ୟ ଟିକା ଯେପରିକି ଡିଫଥେରିଆ/ଟିଟାନସ୍/ପର୍ଟୁସିସ୍ ଟିକା ଓ ହେପାଟାଇଟିସ ବି ଟିକା ସ‌ହିତ ମିଶ୍ରିତ ଭାବରେ ମିଳେ । ଅଧୁନା ସମସ୍ତ ଏଚଆଇବି ଟିକା ମିଶ୍ରିତ ଟିକା ଭାବରେ ମିଳୁଛି । ପ୍ରାଥମିକ ଏଚଆଇବି ଟିକା ସନ ୧୯୭୭ରେ ପ୍ରସ୍ତୁତ ହୋଇଥିଲା ଓ ପରେ ସନ ୧୯୯୦ରେ ଏହାକୁ ବଦଳେଇ ଅଧିକ ପ୍ରଭାବୀ ଟିକା ତିଆରି କରାଗଲା । ସନ ୨୦୧୩ରେ ଏହାକୁ ୧୮୪ ଦେଶରେ ରୁଟିନ ହିସାବରେ ଦିଆଯାଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଗୋଟିଏ ଏଚଆଇବି ମିଶ୍ରିତ ପେଣ୍ଟାଭାଲେଣ୍ଟ ଟିକାର ହୋଲସେଲ ମୂଲ୍ୟ ସନ ୨୦୧୪ରେ ୧୫.୪୦ ଆମେରିକୀୟ ଡଲାର ଥିଲା । ଆମେରିକାରେ ଡୋଜ ପିଛା ଏହାର ମୂଲ୍ୟ ୨୫ରୁ ୫୦ ଡଲାର ।
ଦେଲେ ଧରା କଥା ସରେ, ୨୦୧୬ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରର ପ୍ରଯୋଜନା କରିଥିଲେ ପଙ୍କଜ ରାଉତ । ଶୈଳେନ୍ଦ୍ର ମିଶ୍ର ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରଶାନ୍ତ ପାଢ଼ୀ ଏବଂ ଗୀତ ରଚନ କରିଥିଲେ ବସନ୍ତରାଜ ସାମଲ, ବାପୁ ଗୋସ୍ୱାମୀ, ଅରୁଣ ମନ୍ତ୍ରୀ । ଏହି ଚଳଚ୍ଚିତ୍ରର ମୁଖ୍ୟ ଭୂମିକାରେ ଅଭିନୟ କରିଥିଲେ ନାୟକ ଜ୍ୟୋତିରଞ୍ଜନ ଏବଂ ନାୟିକା ମାଳବିକା ବାନାର୍ଜୀ । ଅଜିତ ଦାସ, ମହାଶ୍ୱେତା ରାୟ, ମୀନକେତନ, ବବି ମିଶ୍ର, ପୃଥୀରାଜ, ପ୍ରିୟଙ୍କା ମହାପାତ୍ର ପ୍ରମୁଖ ଏହି ଚଳଚ୍ଚିତ୍ରର ବିଭିନ୍ନ ଭୂମିକାରେ ଅଭିନୟ କରିଥିଲେ । ବବି ମିଶ୍ର ଦୀର୍ଘ ୪ ବର୍ଷ ପରେ ଏହି ଚଳଚ୍ଚିତ୍ର ଜରିଆରେ ପୁଣିଥରେ ଖଳନାୟକ ଭୂମିକାରେ ଅଭିନୟ କରିଥିଲେ ।। ଚଳଚ୍ଚିତ୍ରଟି ୧୧ ନଭେମ୍ବର ୨୦୧୬ରେ ମୁକ୍ତିଲାଭ କରିଥିଲା । ଅଭିନୟ ଜ୍ୟୋତି ରଞ୍ଜନ ନାୟକ ମାଳବିକା ବାନାର୍ଜୀ ଅଜିତ ଦାସ ମହାଶ୍ୱେତା ରାୟ ମୀନକେତନ ବବି ମିଶ୍ର ପୃଥୀରାଜ ପ୍ରିୟଙ୍କା ମହାପାତ୍ର କାହାଣୀ ଗୀତ ଏବଂ ସଙ୍ଗୀତ ଏହି ଚଳଚ୍ଚିତ୍ରର ସ୍ୱର ସଂଯୋଜନା କରିଥିଲେ ସଙ୍ଗୀତ ନିର୍ଦ୍ଦେଶକ ପ୍ରଶାନ୍ତ ପାଢ଼ୀ । ବସନ୍ତରାଜ ସାମଲ, ବାପୁ ଗୋସ୍ୱାମୀ ଏବଂ ଅରୁଣ ମନ୍ତ୍ରୀ ଚଳଚ୍ଚିତ୍ରର ଗୀତଗୁଡ଼ିକର ରଚନା କରିଥିଲେ । ଅସୀମା ପଣ୍ଡା, କୁମାର ବାପି ପ୍ରମୁଖ ଏହି ଚଳଚ୍ଚିତ୍ରର କଣ୍ଠଦାନ କରିଥିଲେ ।